
Φτάνοντας στο σταθμό του ηλεκτρικού στη Βικτώρια, μείναμε 
έκπληκτοι από τον κόσμο που κατέβαινε στη συγκέντρωση. Τα βαγόνια 
ήταν τόσο γεμάτα, που τελικά δε χωρέσαμε και ξεκινήσαμε με τα πόδια 
για το Σύνταγμα. Πολλοί σύντροφοι, λόγω της μικρής συμμετοχής 
στην απεργία που κηρύχθηκε για την Παρασκευή και το Σάββατο, 
συμπέραναν ότι αυτό θα είναι το μέλλον των γενικών απεργιών από δω 
και πέρα και ότι ο κόσμος θα κατεβαίνει μαζικά και οργισμένα στο δρόμο 
σε περιοδική βάση, όταν θα υπάρχει κάποιο άμεσο διακύβευμα (όπως 
η ψήφιση του Μεσοπρόθεσμου ή τα μέτρα που ψηφίζονταν εκείνη τη 
μέρα). Εδώ όμως τίθεται η προβληματική: πράγματι κατέβηκε τόσο 
μαζικά και δυναμικά ο κόσμος στο δρόμο γιατί πίστευε ότι μπορούσε 
να αλλάξει το αποτέλεσμα της ψηφοφορίας, υπήρξε δηλαδή ένα τέτοιο 
πραγματικό επίδικο; 


ανάμεσα στον κόσμο για να γίνουν κεφαλή της σύγκρουσης με την 
κλούβα στην Ακαδημίας. Η μαχητικότητα και το πείσμα ανθρώπων από 
νεαρούς των γηπέδων και 30άρηδες άνεργους μέχρι συνταξιούχους 
και μαμάδες με παιδάκια στην αγκαλιά μπορεί να πάρει τον τίτλο του 
"αγώνα για αξιοπρέπεια σε μια προδεδικασμένη μάχη", αν θεωρήσουμε 
ότι η μάχη αφορούσε τη μη-φήφιση των μέτρων, μολονότι στο επίπεδο 
των πραγματικών μαχών το κράτος και οι ένστολοι φρουροί του τα 
βρήκαν αρκετά σκούρα. 

Σ' αυτό το πλαίσιο, ήταν χαρακτηριστική η έλλειψη συμβόλων ή 
διακριτικών παντός τύπου για τα δεδομένα της ημέρας, και το πλήθος 
έμοιαζε σίγουρα πιο ενιαίο στους στόχους του από άλλες φορές, ένα 
τεράστιο μπλοκ σε κίνηση. Χωρίς να γνωρίζουμε την ταυτότητα κάθε 
ατόμου που κατέβηκε, σχηματικά θα μπορούσαμε να πούμε ότι με τον 



Αυτό που φάνηκε ως κυρίαρχο (σίγουρα όχι μοναδικό και "καθαρό") 
συλλογικό συναίσθημα, ως κίνητρο για τη μεγάλη συγκρουσιακή μέρα, 
ήταν το συναίσθημα της εκδίκησης. Είναι γεγονός ότι οι ειρηνικές 
μεταρρυθμιστικές αυταπάτες του καλοκαιριού έχουν αποδυναμωθεί 
με ρυθμό αντίστοιχο της επίθεσης του κράτους και του κεφαλαίου. 
Αν υποθέσουμε ότι το μέγεθος του πλήθους που κατέβηκε στο 
δρόμο την Κυριακή ήταν συγκρίσιμο με εκείνο κατά την ψήφιση του 
Μεσοπρόθεσμου, τότε θα δούμε μέσα σε αυτά τα δυο στοπ καρέ των 
"μεγάλων ραντεβού" ποιοτικές διαφορές. Αυτό που έδειξε το γενικό 
κλίμα της Κυριακής, όσο μπορεί να καταγραφεί από τις συζητήσεις, τα 
συνθήματα καιτην ίδιατη στάση των υποκειμένων, είναι ότι έχει μειωθεί 
κατά πολύ εκείνο το κομμάτι που πιστεύει ότι "αρκεί να μαζευτούμε 
πολλοί και κάτι θα γίνει". Σ' αυτό το σημείο, είναι χαρακτηριστική η 
σημειολογική-εκφραστική διαφοροποίηση των δυο γεγονότων: τα 
τύμπανα, οιχοροίκαιτο γλέντιτης πλατείας Συντάγματος μετατράπηκαν 
σε πολεμικά βλέμματα, κατάρες, ξέσπασμα. Αν μπορούμε να πούμε ότι 
η υποκειμενική δημόσια έκφραση επηρεάζεται ή καθορίζεται από τις 
υλικές συνθήκες, τότε το πλήθος της Κυριακής απάντησε συγκεκριμένα 
στα συγκεκριμένα μέτρα που του στερούν στην πραγματικότητα το 
δικαίωμα να ζει, ενώ η ατμόσφαιρα του καλοκαιριού με τις γενικόλογες 
τοποθετήσεις ήταν μια πρώτη απόπειρα "δημιουργικής αντίστασης" 
στο ως τότε λίγο θολό τοπίο της επίθεσης. Μέσα από το αδιέξοδο και τα 
όρια της ιστορικής εμπειρίας του καλοκαιριού, οι περισσότεροι ήξεραν 
και πίστευαν λίγο ή πολύ ότι τα μέτρα θα περάσουν ό,τι και να γίνει, 
πόσο μάλλον αν δε γίνει κάτι δυναμικό. 

Με αυτή τη λογική, με τη σαφή γνώση ότι τα μέτρα θα ψηφιστούν, 
καθώς και έχοντας να αντιμετωπίσει το πραγματικό δίλημμα "μέτρα ή 
χρεωκοπία", ένα μεγάλο μέρος του κόσμου κατέβηκε στο δρόμο για να 
δείξει ότι δε θα χάνει με σταυρωμένα τα χέρια. Η βία ήταν κοινωνικά 
αποδεκτή και μη-διαχωρισμένη και μάλιστα υπήρχε ένα υπόρρητο 
"κλείσιμο ματιού" από πολλούς σε πιο ψημένο στη σύγκρουση κόσμο 
να βγει μπροστά, κάτι που φάνηκε και από τα χειροκροτήματα εν είδει 
παρέλασης(!) σε πάλαι ποτέ "σπάστες προβοκάτορες" που πορεύτηκαν 


Η είσοδος στο 
προσκήνιο ενός διευρυμένου αριθμού ανθρώπων με 
εμφανή συγκρουσιακό και επιθετικά χαρακτηριστικά, μπορεί να μην 
είναι απαραίτητα κάτι που οδηγεί σε ριζοσπαστικά-απελευθερωτικά 
μονοπάτια, εντούτοις δημιουργεί ένα πεδίο συνειδησιακής 
διαμόρφωσης, μαζί με το αντικειμενικό δεδομένο της καπιταλιστικής 



ένα ή τον άλλο τρόπο ήταν ένα πιο προλεταριακό κομμάτι ή πρώην 
"ασφαλείς" εργαζόμενοι που ήδη βλέπουν ότι ζούνε πολύ χειρότερα. 
Η ρευστότητα αυτής της εργασιακής κατάστασης, όπου πολλοί χάνουν 
τις δουλειές τους ενώ άλλοι δεν ξέρουν ούτε "τι δουλειά κάνουν", 
έδωσε μια διαφορετική εικόνα στη διαδήλωση, με τα κομματικά αλλά 
και τα κλαδικά πανώ να αποτελούν μικρή μειοψηφία δυνάμεων. Με 
τη διαφαινόμενη ήττα του παραδοσιακού συνδικαλισμού και δίχως 
να έχει υπάρξει κάποια από τα πριν ανταγωνιστική μαζική οργάνωση, 
η παρέα αποτέλεσε την πλέον δυνατή μικροκοινότητα για τη μάχη 
και καθοριστικό μόρφωμα στη λήψη πρωτοβουλιών στο 
δρόμο. 


— * Το έντυπο που κρατάτε στα χέρια σας είναι αποτέλεσμα συλλογικής εργασίας και εκδίδεται με ευθύνη 

ΟΟ Υ \0Υ I ΚΟ τι Κ Σ.υνέλευσης για την Κυ.κλοφορία των Α.γώνων. 

έχει ξεκινήσει μέσα στη ΣΚΥΑ για το ζήτημα της ανεργίας. Στις συζητήσεις αυτές δεν προσεγγίζουμε την ανεργία σαν ένα αφηρημένο 
κοινωνικό φαινόμενο, αλλά σαν μια καθημερινή δίκιά μας πραγματικότητα. Η βαθιά αλλαγή στη συνθήκη ανεργία/εργασία εγγράφει 
τις απειλητικές προθέσεις των αφεντικών στο ίδιο μας το σώμα και κάνει επιτακτική την ανάγκη να επινοήσουμε νέους συλλογικούς 
τρόπους οργάνωσης, αλλά και να σταθούμε κριτικά απέναντι στους ήδη υπάρχοντες. Το εξώφυλλο αυτού του τεύχους είναι ένα μικρό 
σχόλιο πάνω στον τρόπο με τον οποίο το φάσμα της ανεργίας δένεται πια στενά με την προοπτική της μισθωτής σκλαβιάς, ειδικά 
για κάποιες και κάποιους πιο ελαστικά "απασχολούμενους". Δίπλα λοιπόν σε εμπειρίες από άνεργες συντρόφισσες και συντρόφους, 
υπάρχουν και κείμενα για αγώνες που δίνει μέσα στους χώρους δουλειάς του ένα νέο υποκείμενο για το οποίο ανεργία και εργασία 
δεν είναι δύο αλληλοαντικρουόμενες καταστάσεις, αλλά οι δυο όψεις ενός υπαρξιακού εκβιασμού. Επειδή ο αγώνας ενάντια στα 
αφεντικά δεν έχει σύνορα, το τεύχος περιλαμβάνει και την καταγραφή του κοινού αγώνα ντόπιων και μεταναστών ενάντια στις 
ν επιχειρήσεις εξωραϊσμού του κέντρου της Αθήνας, καθώς και ένα κείμενο για τη σύνδεση του Οοουργ 

σηυείω υ Ο ΜθΙΙ 5ΐΓ0θΐ Γ 10 του ζ αγώνες μέσα στο πανεπιστήμιο. 

κρίσης, όπου πλατιά κοινωνικά στρώματα καλούνται να πάρουν 
θέση. Γνωρίζοντας ότι όλη αυτή η δυναμική μπορεί να ακολουθήσει 
κατεύθυνση που κινείται σε όλο το πολιτικό φάσμα, η Κυριακή 
έδειξε ότι παρά την γεωγραφικά ιδιαίτερη θέση της Ελλάδας, η 
οποία αποτελεί το έδαφος πάνω στο οποίο χτίζεται η φασιστική 
προπαγάνδα (μεγάλη μεταναστευτική ροή), είναι ίσως δύσκολο να 
στραφεί η οργή των αγωνιζόμενων ανθρώπων προς μια ακροδεξιά 
κατεύθυνση. Η απουσία ελληνικών σημαιών για τα δεδομένα της 
κινητοποίησης μπορεί να μην είναι ένα σαφές δείγμα αυτού (αφού 
ακόμα πολλοί πιστεύουν σε εθνικές αριστεροπατριωτικές λύσεις- 
ανάπτυξη της εσωτερικής οικονομίας), φανερώνει όμως ότι και 
συγκριτικά με άλλες εξεγέρσεις στον κόσμο, δεν μπορούμε να 
πούμε ότι η ελληνική παρουσιάζει πιο εθνικιστικά χαρακτηριστικά 
χωρίς βέβαια αυτό να σημαίνει ότι δεν είναι ανοιχτά τα πολιτικά 
ενδεχόμενα με την όξυνση της κρίσης. Αν και υπάρχει μια οργανική 
ιστορική σχέση μεταξύ ισχύος στο δρόμο και ανόδου του φασισμού, 
ως τώρα διαφαίνεται ότι αυτές οι τάσεις τροφοδοτούνται κυρίως από 
στρώματα μικροαστών που στήριξαν χουντικά καθεστώτα, παρά από το 
αγωνιζόμενο κομμάτι του προλεταριάτου. Η κυρίαρχη και επικίνδυνη 
τάση της στιγμής, είναι η διαρκής αναφορά στους "Γερμανούς", τους 
"Μερκοζί" και τους "προδότες", που η ελληνική αριστερά εξέθρεψε και 
ακόμα θρέφει με επιτυχία, η οποία μυστικοποεί τη σχέση κεφάλαιο σε 
μεγάλο-μικρό, αδηφάγο-ορθολογικό... στρώνοντας το έδαφος για την 
εθνική ενότητα. 

Μέσα σε αυτή την αρκετά αναπάντεχη έκρηξη, έγινε επίσης φανερή 
και η αμηχανία της αριστεράς, από τη στάση του ΚΚΕ στο δρόμο και τις 
ανακοινώσεις του ΣΥΡΙΖΑ, μέχριτις γενικόλογες διακηρύξεις 
καιτην καταδίκη των "ακροτήτων" από εξωκοινοβουλετικά 
τους τέκνα. Η εικόνα του ΚΚΕ βιδωμένου γύρω από την 
Ομόνοια σα να κάνει γαϊτανάκι μας προσέφερε μια 
χαρούμενη νύχτα και το θέαμα του υπερπολλαπλάσιου 
κόσμου που συγκρουόταν ταρακούνησε τα στελέχη, που 
πλέον ίσως βλέπουν τη βάση να "παρεκκλίνει" (μετά 
από λίγες μέρες στάλθηκαν οι νεολαίοι του Κόμματος να 
φάνε χημικά στον ερχομό του γραμματέα του ΝΑΤΟ, για 
να δείξουνε ένα πιο μαχητικό προφίλ). Από την άλλη, 
μπορεί να είναι αναμενόμενη η θλίψη της "αριστεράς 
της διανόησης, των τεχνών και των καλών οικογενειών" 
για το νεοκλασικό που κάηκε, είναι δύσκολο όμως να 
μαντέψει κάποιος από ποια πλευρά του Κοινοβουλίου 
προέρχεται η δήλωση: "Ξένες μυστικές υπηρεσίες 
έστησαν τα επεισόδια στην Αθήνα και στις μεγάλεις 
πόλεις της επαρχίας" (Π. Λαφαζάνης). 

Αλλα εξωκοινοβουλευτικά κομμάτια της Αριστεράς 
δείχνουν να τα έχουν ακόμα περισσότερο χαμένα, με το ένα πόδι στην 
εξέγερση και το άλλο στην κομματική πρωτοπορία και τη νομιμότητα. 
Εκτός από τη μη αναφορά στην επιθετικότητα του πλήθους το οποίο 
ακόμα θυματοποιείται, όντας απλά "αθώος δέκτης της αστυνομικής 
βαρβαρότητας", η στάση τους στο δρόμο πλέον φαίνεται να μην εμπνέει 
κανέναν. Έχοντας φροντίσει να πιπιλίζουν χρόνια για την "προβοκάτσια 
που κρύβει η κουκούλα", "γιατί τα χει πει ο Τσε για τους επαναστάτες...", 
τώρα τρώνε τα νύχια τους μπροστά στην όξυνση της καταστολής, με τη 
δημοσίευση φωτογραφιών διαδηλωτών προς ρουφιάνεμα στο 5ίΐθ της 
Αστυνομίας. Και ενώ γίνεται σε πολύ κόσμο κατανοητό ότι το κράτος δε 
ζητά την νομιμοποίηση αλλά την επιβάλλει, η αριστερά της ανατροπής 
φωνάζει ακόμα ότι με τις ενέργειες των εξεγερμένων δίνεται τροφή για 
καταστολή, "για να καταργηθείτο άσυλο" ή για "να ανέβει μια χούντα". 
Σε μια ιλαρή αντιστροφή της λογικής, κάποιοι ισχυρίζονταν ότι οι 
καταστροφές επιχειρήσεων οδηγούνε ανθρώπους στην ανεργία. Μένει 
μόνο να μας δείξουν ποια είναι ακριβώς εκείνη η προλεταριακή κίνηση 
από τα κάτω που δε χτυπάει περεταίρω το κεφάλαιο, αλλά δημιουργεί 
νέες θέσεις εργασίας. 

Όσον αφοράτα σπασίματα καιτους εμπρησμούς κτιρίων, φάνηκε ότι 
είναι σε πολύ μεγαλύτερη κλίμακα κοινωνικά αποδεκτά από την περίοδο 
του Δεκέμβρη. Είναι εδώ άξιες αναφοράς κάποιες διαφορές ανάμεσα 
στους στόχους: στις καταστροφές κυρίως τραπεζών και λιγότερο 
εμπορικών αλυσίδων υπήρχε σχεδόν απόλυτη συναίνεση, μεγάλες 
κυρίες είχανε πάρει φακέλους φωνάζοντας "κάφτε τα κωλοδάνειά 
μας". Κάποιες φωνές εναντίωσης ακούστηκαν για μικρά μαγαζιά. Αυτό 
φανερώνει ότι η μεγάλη μερίδα αυτών που χτυπιούνται εξέφρασαν ένα 
μίσος για εκείνον που θεωρούν άμεσο εχθρό, το τραπεζικό και μεγάλο 
εμπορικό κεφάλαιο, τους καπιταλιστές "με το Κ κεφαλαίο". Από αυτή την 


οπτική, η εκδικητικότητα ήταν έκδηλη, σε μια 
προσπάθεια να πληρώσει και το κεφάλαιο όσο περισσότερα γίνεται, 
αφού ούτως ή άλλως οι υπόλοιποι θα πληρώσουν με αίμα και ιδρώτα 
την ψήφιση των μέτρων. 

Οι αντιδράσεις για "τα προλεταριακά ψώνια" σχετίζονταν με την 
ταξική αλλά και πολιτική σύνθεση των παριστάμενων. Αρχικά ήταν 
αρκετά αρνητικές, υπήρξε κυνηγητό και καταδίκη. Όμως, σχηματίστηκε 
με την ώρα ένα πολυπληθές αντίπαλο στρατόπεδο υποστήριξης, 
με αποτέλεσμα τελικά οι αντιδράσεις να είναι μοιρασμένες. Τα δυο 
στρατόπεδα αντάλλασαν από επιχειρήματα μέχρι ύβρεις, αλλά πλέον 
που πολλοί καταλαβαίνουν ότι θα είναι ένα αντικειμενικό δεδομένο 
επιβίωσης για τους πιο πιεσμένους το κλέψιμο, η πρακτική είναι πιο 
εύκολα υποστηρίξιμη. Με άλλα λόγια, είναι δύσκολο να λες ότι "δε θα 
'χουμε να φάμε" καιτην ίδια στιγμή να βρίζεις όσους πράττουν με έναν 
τρόπο που πηγάζει από την παραπάνω παραδοχή. Σε γενικές γραμμές, 
υπήρξε στο θέμα αρκετή ζύμωση και συζήτηση πάνω στην ίδια τη φύση 
του παραγόμενου πλούτου, αφού διευρύνεται το γεγονός ότι όλα 
αυτά μας ανήκουνε και δεν μπορούμε να τα αποκτήσουμε. Είναι λογικό 
κάποιοι σύντροφοι να μην αισθάνονται άνετα με όλη αυτή τη λατρεία 
των εμπορευμάτων, όμως σε έναν εμπορευματικό κόσμο όπου βιτρίνες 
χωρίζουν ολοένα και περισσότερους από το να αποκτήσουν οτιδήποτε, 
η θεώρηση αυτή αποτελεί απλά μια άσκηση ιδεολογικού ελιτισμού. 

Ένα άλλο επίσης χαρακτηριστικό γεγονός ήταν η διαμάχη που 
ξέσπασε με αφορμή την καταστροφή ακυρωτικών μηχανημάτων και 
μηχανημάτων έκδοσης εισιτηρίων του Μετρό στο Μοναστηράκι. Αν και 
οι καταστροφές αφορούσαν μόνο τον τεχνικό εξοπλισμό είσπραξης, 
κάποιοι επιτέθηκαν στους νέους που το έπραξαν. Εκ πρώτης όψεως, το 
θέαμα της καταστροφής ενός χώρου των "δημόσιων ΜΜΜ" υπερίσχυσε. 
Με τη γρήγορη παρέμβαση άλλων, οι αντεπιτιθέμενοι οπισθοχώρησαν 
και συνειδητοποίησαν ότι είχαν καταστραφεί τα ακυρωτικά. Πέραν 
όμως της τελικής σύμπλευσης, το περιστατικό δείχνει ότι υπάρχει 
ακόμα σύγχυση περί κρατικού και ιδιωτικού κεφαλαίου, τι "έχουμε 
πληρώσει εμείς", που ανήκει σε μια κρατικίστικη κριτική της "ψαλίδας 
μεταξύ πλούσιων και φτωχών" παρά σε μια κριτική της ανταλλακτικής 
αξίας και του καπιταλισμού στην ουσία του. Σε αυτό όμως το πεδίο, οι 
καταστροφείς που βγάζαν την κουκούλα και συζητούσαν με εκείνους 
που αντιδρούσαν, έδειξαν ότι δεν είναι παρακρατικοί ασφαλίτες, αλλά 
συνειδητώς δρώντα υποκείμενα. Αυτή η αλληλεπίδραση με πολύ 
κόσμο, είναι και από τις σημαντικότερες πτυχές, αφού έτσι πλάθεται 
η υποκειμενικότητα πάνω στη διαδικασία του αγώνα - μετά από 
εκατέρωθεν κατηγορίες και βρισιές, ήταν χαρακτηριστική η ατάκα 
συντρόφου: "έτσι πρέπει, να γίνεται και λίγη συζήτηση". 

Μπορεί η επόμενη μέρα να ξημέρωσε μόνο με την ανάμνηση της 
φλόγας και των μαρμάρων και το σχιζοφρενικό, κενό συναίσθημα της 
επιστροφής, όμως είναι βέβαιο ότι η Κυριακή 12/2 χαράχθηκε στο μυαλό 
και την καρδιά των συμμετεχόντων: ήταν η δυνατή, άμεσα βιωμένη 
εμπειρία, η κατανόηση της μεγάλης δύναμης των καταπιεσμένων, 
η διαδικασία διαλόγου και πρακτικής μέσα από τις αντιφάσεις 
στο εσωτερικό τους αλλά και πέραν της κρατικής προπαγάνδας- 
θεάματος. Ήταν η επανεμφάνιση μιας προλεταριακής κουλτούρας που 
σιγομουρμουράει με το μαχαίρι στα δόντια, μια εικόνα ντυμένη με 
το Γιίρ-Γιορ του ηο ίυΐυΓθ σαν το νέο ρεμπέτικο, η φωτιά που καίει τα 
σύμβολα μιας κλεμμένης ζωής. 

Το κείμενο αυτό είναι ένας κινηματικός απολογισμός του αγώνα των 
απογραφέων/τομεαρχών για την καταβολή των δεδουλευμένων που μας 
χρωστούσε για πολλούς μήνες το κράτος μέσω της "ανεξάρτητης" Ελληνικής 
Στατιστικής Υπηρεσίας (στο εξής ΕΛΣΤΑΤ). Θέλουμε να καταγράφουμε και 
να αποτιμήσουμε την εργασιακή σχέση που σύναψε το κράτος με τους 
απογραφείς σαν τμήμα της στρατηγικής του κεφαλαίου σε καιρό κρίσης , να 
ξαναδούμε ψύχραιμα την πορεία και τη δυναμική του αγώνα που δώσαμε 
και να ψηλαφήσουμε τη σημασία της έκβασής του για τις εργατικές μάχες 
που έρχονται. 

Οι απογραφείς και οι τομεάρχες εργάστηκαν για λογαριασμό της 
ΕΛΣΤΑΤ από τον Ιανουάριο μέχρι το Μάιο του 2011. Το ελληνικό κράτος 
είχε προεισπράξει απ' τον προϋπολογισμό του Ί1 το κονδύλι των 44 εκ. 
ευρώ από την ΕΕ για την γενική απογραφή του πληθυσμού. Οι απογραφείς 
τελικά πληρώθηκαν λίγο πριν το τέλος του χρόνου, έπειτα από μια σειρά 
συνελεύσεων και κινητοποιήσεων που πραγματοποιήθηκαν από μια 
μειοψηφία τους στις μεγάλες πόλεις της ελληνικής επικράτειας. 


κινητοποιήσεις. Απ' τη μία πλευρά υπήρχαν οι επισφαλείς/άνεργοι που 
γαλουχήθηκαν πολιτικά κυρίως στο φοιτητικό κίνημα του Ό6-Ό7 και την 
εξέγερση του Δεκέμβρη και είχαν εμπειρίες αγώνα και αυτοοργανωμένων 
δομών από πανεπιστήμια, γειτονιές ή χώρους εργασίας. Αυτό το κομμάτι, 
όντας πιο συνεκτικό και έμπειρο πολιτικά, αποτέλεσε το πρώτο κύτταρο 
της συνέλευσης δίνοντάς της απ' την αρχή οριζόντιο και αντι-ιεραρχικό 
χαρακτήρα. Απ' την άλλη πλευρά υπήρχε κόσμος που είχε σαν βασική 
του αναφορά (ή και πρώτη εμπειρία συλλογικοποίησης) τις καλοκαιρινές 
κινητοποιήσεις των πλατειών και το Σύνταγμα. Ο κόσμος αυτός ήταν 
συνήθως μεγαλύτερος ηλικιακά, είχε οικειοποιηθείτις αμεσοδημοκρατικές 
διαδικασίες εν είδει "συλλογικού αυθόρμητου" και ήταν εξαιρετικά ανοιχτός 
προς τα νέα μέσα κοινωνικής απεύθυνσης που αξιοποιήθηκαν από την 
πλατεία Συντάγματος (πχ ί30θόοοΙ< και όΙο§δ). Όλοι και όλες εμείς, που στην 
Αθήνα δεν ξεπεράσαμε τα εκατό άτομα, καταφέραμε να οργανωθούμε σε 
συνελεύσεις και να συντονιστούμε πανελλαδικά, να προχωρήσουμε σε 
συγκεντρώσεις και καταλήψεις μέχρι να πάρουμε τα δεδουλευμένα μας απ' 
το ελληνικό κράτος. 



Ποιοι ήταν και τι ήθελαν οι απογραφείς 

Γύρω στα τέλη του 2010 δημοσιεύτηκε η προκήρυξη για 
εργαζόμενους στην γενική απογραφή πληθυσμού και κατοικιών που 
θα πραγματοποιούταν το Μάιο του Ί1. Πολλές χιλιάδες ζητήθηκαν και 
πολλές χιλιάδες ανταποκρίθηκαν στο κάλεσμα. Η δουλειά θα ήταν λίγη. 
Οι τομεάρχες θα εργάζονταν κάποιο διάστημα μεταξύ Ιανουάριου και 
Μάίου και οι απογραφείς για 15-20 μέρες, πηγαίνοντας πόρτα-πόρτα. Το 
κράτος έψαχνε για προσωρινούς και ελαστικούς εργάτες στην τεράστια 
δεξαμενή της γκρίζας ζώνης μεταξύ ανεργίας και επισφάλειας. Μπορούμε 
να ξεχωρίσουμε τρεις κεντρικές φιγούρες στον κόσμο που πήγε να δουλέψει 
στην απογραφή. Καταρχήν τους αμέτρητους άνεργους/επισφαλώς 
εργαζόμενους σαν κι εμάς, που εδώ και χρόνια τη βγάζουν ψαρεύοντας 
τέτοιες δουλειές. Τους υπερειδικευμένους πτυχιούχους ή αιώνιους 
φοιτητές που είναι συνηθισμένοι στις ευέλικτες μορφές εργασίας και την 
κοροϊδία των αφεντικών που τις συνοδεύει, προκειμένου να καταφέρουν να 
ισορροπήσουν ανάμεσα στην εξάρτηση απ' την οικογένεια και την επιβίωση 
με δικούς τους πόρους. Δεύτερον, τους σημερινούς ενεργούς φοιτητές και 
φοιτήτριες που πιθανώς δεν έχουν χωθεί με τα μπούνια στην αναζήτηση 
εργασίας και δικών τους πόρων, και συχνά βλέπουν τέτοιες δουλειές σαν 
ευκαιρία για έξτρα χαρτζιλίκι ή υποστήριξη του οικογενειακού εισοδήματος. 
Τέλος τους (μεγαλύτερους σε ηλικία) χρόνια άνεργους ή πρόσφατα 
απολυμένους που είδαν την εργασία στην απογραφή σαν ευκαιρία για να 
πάρουν μια ανάσα απ' τα συσσωρευμένα χρέη και αδιέξοδα στα οποία τους 
έχει βουλιάξει η καπιταλιστική κρίση. 

Προσυπογράφουμε ότι κανέναν απ' 
αυτούς τους ανθρώπους δεν επρόκειτο 
να "σώσουν" τα 600, 800 ή 1000 ευρώ 
της απογραφής, κανενός το μέλλον 
δεν εξαρτιόταν απ' αυτά τα λεφτά και 
μόνο. Ίσως κάποιοι απ' αυτούς ξέχασαν 
εντελώς τα λεφτά που τους χρώσταγε 
η ΕΛΣΤΑΤ, ίσως κάποιοι ένιωθαν ότι 
είναι μάταιο να κάνεις ολόκληρη 
φασαρία για λίγα ευρώ και σίγουρα 
για πολλούς ήταν "φυσιολογική" 

(δηλαδή βίαια νομιμοποιημένη) μία 
καθυστέρηση 5-6 μηνών μέχρι να 
πάρουν όσα δούλεψαν. Απ' την άλλη 
οι λίγες εκατοντάδες απογραφείς και 
τομεάρχες που οργανωθήκαμε και 
αγωνιστήκαμε, βλέπαμε λίγο-πολύ 
μια άμεση σχέση ανάμεσα στην συνολική κοινωνικο-πολιτική συνθήκη της 
κρίσης και την καθυστέρηση πληρωμής. Κυρίως, όμως, βλέπαμε πως η 
καταβολή των δεδουλευμένων εξαρτιόταν άμεσα από το αν οι απογραφείς 
κινητοποιούνταν ή όχι. 

Η ταξική σύνθεση των απογραφέων έβρισκε σε μεγάλο βαθμό την 
αντανάκλασή της στην πολιτική σύνθεση των συμμετεχόντων στον 
αγώνα. Σχηματικά μπορούμε να διακρίνουμε δύο "κινηματικά προφίλ" 
που συναντήθηκαν και αλληλεπίδρασαν μέσα στις διαδικασίες και τις 


Το αφεντικό που λέγεται ΕΛΣΤΑΤ 

Μέσα στον δημόσιο πανικό για την καταβολή των δόσεων, την 
κυβερνητική αστάθεια και την έκρηξη των κοινωνικών αντιστάσεων στα μισά 
του 2011, η ΕΛΣΤΑΤ δε θα χαλιόταν καθόλου να κρατούσε τα 44 εκατομμύρια 
ευρώ που είχε προεισπράξει για την απογραφή. Πολλοί και πολλές από 
μας αμφιβάλλαμε για την πληρωμή μας, προτού καν απογράψουμε. 
Υποψιαζόμασταν ότι υπάρχει το ενδεχόμενο να προσφέρουμε τζάμπα 
εργασία στην ΕΛΣΤΑΤ κι έτσι κάθε υπολογισμός για τα λεφτά που θα παίρναμε 
συνοδευόταν κι από ένα "αν μας πληρώσουν βέβαια". Μεγάλα κομμάτια 
του νεαρότερου τμήματος της εργατικής τάξης ήταν, ούτως ή άλλως, 
εξοικειωμένα με την μαύρη και απλήρωτη εργασία - ένα ατομικό βίωμα 
αρκετά κοινό για όσους/όσες απασχολούνταν σε προσωρινές δουλειές 
του τριτογενή τομέα. Στον καιρό της καπιταλιστικής κρίσης, όμως, η στάση 
πληρωμών από πλευράς των αφεντικών αποκτά στρατηγικό χαρακτήρα για 
την αναδιάρθρωση των εργασιακών σχέσεων. Απ' τη μία πλευρά, λοιπόν, 
το κράτος και το κεφάλαιο χαράσσουν μία ανεπίσημη (και ασυνεχή) αλλά 
σταθερή πορεία στάσης πληρωμών σε μισθούς και συντάξεις, και απ' 
την άλλη σε πολλούς κλάδους το "αυτονόητο" της καταβολής του μισθού 
γίνεται ζητούμενο ανοιχτού αγώνα συσχετισμών μεταξύ εργοδότη και 
εργαζόμενων. Η τζάμπα εργασία, το "δούλεψε και βλέπουμε", ο ακούσιος 
δανεισμός των εργατών προς το αφεντικό βάζει το ζήτημα της απλήρωτης 
εργασίας στο κέντρο της συλλογικής εμπειρίας των εκμεταλλευόμενων και 
δεν έχουμε καμιά αμφιβολία ότι στο άμεσο μέλλον ο αγώνας για το μισθό 

θα πάρει τη μορφή πολέμου θέσεων. 

Πώς σχετίζεται η ΕΛΣΤΑΤ ως 
εργοδότης με όλα αυτά; Γιατί δεν ήθελε 
να μας πληρώσει; Κι αν όντως δεν ήθελε, 
γιατί δε μας το έλεγε ανοιχτά; Γιατί 
μπορούσε, θα απαντήσουμε. Έχουμε 
την πεποίθηση ότι το κράτος ήξερε πολύ 
καλά ποιους και ποιες θα προσλάμβανε 
σαν απογραφείς - και ήξερε πολύ 
καλά πώς να τους διαχειριστεί σαν 
εργατική δύναμη. Οι εργαζόμενοι/ες 
στην απογραφή ήταν ένα υποκείμενο 
αντιφατικό και πολυδιασπασμένο. 
Αποτελούταν από φοιτητές καιάνεργους 
μέχρι νοικοκυρές που δούλεψαν με το 
κομμάτι (με το κεφάλι, για την ακρίβεια) 
και δεν συναντήθηκαν σχεδόν πουθενά 
κατά το διάστημα της εργασίας τους. 
Ήταν κοινωνικά κομμάτια με μικρή εμπειρία εργατικών κινητοποιήσεων, με 
τσακισμένο ηθικό και χωρίς δυνατότητα συλλογικής εκπροσώπησης. Όλα 
αυτά έδιναν το ελεύθερο στην ΕΛΣΤΑΤ να μας κοροϊδέψει κατάμουτρα, τόσο 
όταν δουλεύαμε όσο και όταν κινητοποιού μασταν. Απ' την αρχή ξέραμε ότι θα 
δουλεύαμε σε ένα καθεστώς επίσημης μαύρης εργασίας. Μας δόθηκε μόνο 
μια βεβαίωση ότι εργαστήκαμε στην απογραφή, κάτι που θα μας χρειαζόταν 
προκειμένου να αποδείξουμε στην ίδια την ΕΛΣΤΑΤ ότι δικαιούμαστε να 
πληρωθούμε. Είχαμε ακούσει ότι θα πληρωθούμε για τα σεμινάρια πριν την 



απογραφή, κάτι που δεν έγινε ποτέ. Ήμασταν σίγουροι ότι είχαμε δουλέψει 
για την ΕΛΣΤΑΤ, αλλά όταν ζητούσαμε εξηγήσεις για την καθυστέρηση της 
πληρωμής μας παρέπεμπαν στο γενικό λογιστήριο του κράτους ή ακόμα και 
το υπουργείο οικονομικών! Αλλες φορές μας απαντούσαν ότι οι πληρωμές 
έχουν αργήσει επειδή κάποιοι απογραφείς δεν έχουν υπογράψει ακόμα 
για τα λεφτά τους ή ότι οι καταστάσεις έχουν αργήσει να καταχωρηθούν 
λόγω καθυστερήσεων. Τίποτα απ' αυτά δεν ίσχυε στην πραγματικότητα. Η 
ασάφεια των όρων εργασίας, του καθορισμού 
της αμοιβής, της ταυτότητας του εργοδότη 
και της αιτίας της καθυστέρησης πληρωμής 
δεν ήταν στοιχεία συμπτωματικά ή σύμφυτα 
με τη "γραφειοκρατία του δημοσίου". Είναι 
μηχανισμοί κατακερματισμού των εργαζόμενων 
και μείωσης (ακόμα και εξάλειψης) του 
εργατικού κόστους. Και η ΕΛΣΤΑΤ τους έβαλε σε 
λειτουργία μόνο και μόνο επειδή δεν περίμενε 
να συναντήσει αντιστάσεις. 


Η οργάνωση των αντιστάσεων 

Οι πρώτες συνελεύσεις απογραφέων/ 
τομεαρχών πραγματοποιήθηκαν μέσα στο 
καλοκαίρι από λίγους συναδέλφους του 
αναρχικού/ αντιεξουσιαστικού/ αυτόνομου 
χώρου. Απ' τον Σεπτέμβριο το ζήτημα της 
καθυστέρησης πληρωμής άρχισε να μπαίνει 
σε περισσότερο κόσμο που έψαχνε έναν 
τρόπο να κινητοποιηθεί και να διεκδικήσει τα 
δεδουλευμένα του. Η συνέλευση ξεκίνησε να 
πραγματοποιεί συγκεντρώσεις διαμαρτυρίας 
έξω από την ΕΛΣΤΑΤ και να προσπαθεί 
να συναντηθεί με άλλους απογραφείς μέσω αφισών, μοιρασμάτων 
κειμένων και μέσων κοινωνικής δικτύωσης (επίσης αξιοποιήθηκαν πολύ 
αποτελεσματικά οι ιτΐ3ίΙίη§ Ιί5ΐ5 που χρησιμοποιούσαν οι τομεάρχες για 
ειδοποιήσεις σχετικά με την πορεία της απογραφής και περιείχαν όλα τα 
μέηλτων απογραφέων ανά περιοχή). 

Κάπου εδώ θα θέλαμε να κάνουμε μια παρένθεση και να αναφερθούμε 
επιγραμματικά στον τρόπο με τον οποίο προσέλαβαν τον αγώνα των 
απογραφέων οι οργανωμένες πολιτικές δυνάμεις. Το κκε επιχείρησε 
από νωρίς να περιχαρακώσει το ζήτημα φτιάχνοντας μια αποτυχημένη 
κομματική επιτροπή από κνίτες που δεν άσκησαν ούτε την ελάχιστη πίεση 
στην ΕΛΣΤΑΤ. Οι υπόλοιπες δυνάμεις της αριστεράς (σύριζα, ανταρσύα κλπ) 
δεν φάνηκαν ποτέ στις διαδικασίες και τις κινητοποιήσεις, αφού μάλλον 
δεν προσφέρονταν για συνδικαλιστική διαμεσολάβηση και καπέλωμα. 
Το ενδιαφέρον της υπόθεσης είναι ότι γι' αυτούς τους χώρους κάθε 
αυτοοργανωμένη δομή αγώνα μεταφράζεται σε "μαγαζάκιτων αναρχικών". 
Όσον αφορά τον α/α/α χώρο, παρόλο που στην απογραφή εργάστηκε 
ένα αρκετά μεγάλο κομμάτι του, ήταν πολύ λίγοι αυτοί που πρόταξαν την 
εργατική τους ταυτότητα και ασχολήθηκαν ενεργά με τη συνέλευση και τις 
δράσεις των απογραφέων. 

Το βασικό ζητούμενο στις συγκεντρώσεις διαμαρτυρίας ήταν να 
αναγνωριστούμε από την ΕΛΣΤΑΤ σαν συλλογικό σώμα με πραγματική 
διαπραγματευτική δύναμη. Στην πρώτη συγκέντρωση στις 13 Οκτωβρίου 
το διοικητικό συμβούλιο του σωματείου εργαζομένων και οι σεκιουριτάδες 
του κτιρίου έφραξαν την είσοδο, προκειμένου να μας εμποδίσουν να 
μπούμε μέσα. Ζητήσαμε να επιτραπεί στην αντιπροσωπεία της συνέλευσης 
να συναντηθεί με τον πρόεδρο της ΕΛΣΤΑΤ, Α. Γεωργίου. Μας απάντησαν 
ότι θα έπρεπε να επιδείξουμε ταυτότητες, αλλά μετά από αντίδρασή 
μας η αντιπροσωπεία κατάφερε να μπει μέσα χωρίς προϋποθέσεις 
(παρόλο που μας δόθηκαν μόνο αόριστες δικαιολογίες και κυλιόμενες 
ημερομηνίες πληρωμής). Ήταν ξεκάθαρο ότι η ΕΛΣΤΑΤ δεν μας υπολόγιζε 
σαν "κανονικούς" εργαζόμενους και ότι θα 'πρεπε να διεκδικήσουμε με 
επιθετικό τρόπο αυτήν την ιδιότητα. Επίσης ήταν προφανές ότι ήθελαν να 
αποφύγουν την επικοινωνία μεταξύ απογραφέων και μόνιμων εργαζόμενων 
(που ήταν επίσης απλήρωτοι) και γι' αυτό οι γραφειοκράτες συνδικαλιστές 
του διοικητικού συμβουλίου στάθηκαν απέναντι μας παίζοντας το παιχνίδι 
των αφεντικών. 

Η επόμενη συγκέντρωση πραγματοποιήθηκε πιο συγκροτημένα 
και με πιο συγκρουσιακές διαθέσεις. Σε συντονισμό με τις συνελεύσεις 
Θεσσαλονίκης και Πάτρας, αποφασίσαμε ταυτόχρονες καταλήψεις των 
γραφείων της ΕΛΣΤΑΤ την 1η Νοεμβρίου. Στην Αθήνα συναντήσαμε κλούβες 
των ΜΑΤ μπροστά απ' το κτίριο και διμοιρίες ΥΜΕΤ στο εσωτερικό του. Η 


ΕΛΣΤΑΤ είχε αρχίσει να ανησυχεί ότι δεν είχαμε πια σκοπό να καθόμαστε 
ειρηνικά και αδιαμαρτύρητα έξω απ' το κτίριο. Ο συγκεντρωμένος κόσμος 
εισέβαλε βίαια - σπάζοντας τις γυάλινες πόρτες, συγκρουόμενος με 
τη διμοιρία που είχε σταθεί στην είσοδο. Πολλοί από τους μόνιμους 
εργαζόμενους κατέβηκαν στο ισόγειο βρίζοντας και προπηλακίζοντας 
τους μπάτσους, φωνάζοντας συνθήματα και απαιτώντας την αποχώρησή 
τους. Ο πρόεδρος Γεωργίου κλειδώθηκε στο γραφείο του και δήλωσε 
ότι δεν διώχνει τα ΜΑΤ γιατί φοβάται για τη 
σωματική του ακεραιότητα. Ο κομματόσκυλος 
πρόεδρος του σωματείου αναγκάστηκε, απ' τη 
συντονισμένη πίεση προσωρινών και μόνιμων 
εργαζόμενων, να καταγγείλει την αστυνομική 
παρουσία. Οι μπάτσοι αποχώρησαν και 
μετά από λίγο πραγματοποιήθηκε συζήτηση 
μεταξύ απογραφέων/τομεαρχών και μόνιμων 
εργαζόμενων της ΕΛΣΤΑΤ. Η κατάληψη έληξε όταν 
πήραμε στα χέρια μας γραπτή διαβεβαίωση για 
καταβολή όλων των δεδουλευμένων μέχρι το 
Δεκέμβρη του 2011. 

Οι αγωνιζόμενοι απογραφείς ήταν 
μια εξαιρετικά μικρή μειοψηφία μπροστά στους 
δεκάδες χιλιάδες που εργάστηκαν. Όμως η 
αποτελεσματική κλιμάκωση της μαχητικότητας, 
ο πανελλαδικός συντονισμός των συνελεύσεων 
και η στιγμιαία σύνδεση με τους μόνιμους 
εργαζόμενους ήταν καθοριστικότατα στοιχεία 
της κινηματικής πίεσης που σταδιακά οδήγησε 
στην καταβολή των δεδουλευμένων. Δεν 
θα 'πρεπε παρόλα αυτά να υποτεθεί ότι η 
συνέλευση ήταν ομόφωνη όσον αφορά την 
στρατηγική που έπρεπε να ακολουθήσει. 
Ήταν μια διαδικασία συγκρουσιακή και αντιφατική. Πολύ σχηματικά θα 
μπορούσαμε να μιλήσουμεγιαδύουπόρρητουςπόλους: υπήρχε ένακομμάτι 
κόσμου που αυθόρμητα κυνηγούσε το μπαλάκι που μας πέταγε η ΕΛΣΤΑΤ 
(δηλαδή είτε εφησύχαζε από τις δεσμεύσεις είτε φαινόταν πρόθυμο να 
απευθυνθεί όπου μας παρέπεμπαν), που ήθελε να κυνηγήσουμε δικαστικά 
το ζήτημα και να βρούμε δημόσια φωνή μέσω των ΜΜΕ, και υπήρχε ένα 
άλλο κομμάτι που μέσα στον αγώνα για τα δεδουλευμένα της απογραφής 
έβλεπε χαρακτηριστικά που αφορούν κάθε εργασιακή σχέση μέσα στον 
καπιταλισμό της κρίσης - έβλεπε ότι η καταβολή του μισθού είναι ζήτημα 
ανταγωνιστικού συσχετισμού μεταξύ αφεντικού και εργαζόμενων και άρα 
θα έπρεπε να πιέσουμε ως το τέλος την ΕΛΣΤΑΤ μέχρι να πληρωθούμε. 

Η εμπειρία του αγώνα των απογραφέων μας έθεσε εκ νέου κάποια 
ζητήματα του κοινωνικού ανταγωνισμού και ενίσχυσε μερικές αμφιβολίες 
μας για το σημερινό οπλοστάσιό των αγώνων ενάντια στην βαρβαρότητα 
της καπιταλιστικής κρίσης. Έχουμε τη δυνατότητα να διαγνώσουμε τις 
νέες συνθήκες και απαιτήσεις του κοινωνικού πολέμου; Η επισφάλεια, η 
ελαστικότητα, η μαύρη ή απλήρωτη εργασία επεκτείνονται σε κάθε κλάδο 
και εργασιακό χώρο, δημόσιο ή ιδιωτικό. Δεν υπάρχει καμιά εγγυημένη 
αντιστοιχία ανάμεσα σε ό,τι συμφωνούμε με τα αφεντικά και ό,τι συμβαίνει 
στην πραγματικότητα. Ο μισθός, το ωράριο, η ασφάλιση θα αφορούν 
στιγμιαίες εκβάσεις ενός συνεχούς πολέμου ταξικού συσχετισμού. Πώς 
μπορούμε να οργανώσουμε συλλογικούς αγώνες μέσα σε ένα τέτοιο 
περιβάλλον; Ο κόσμος που κινείται μεταξύ ανεργίας και προσωρινής 
εργασίας αυξάνεται συνεχώς, και είναι εξαιρετικά δύσκολο να επικοινωνήσει 
τις εμπειρίες του και εκφραστεί συλλογικά, πόσω μάλλον να εκπροσωπηθεί 
και να καλυφθεί συνδικαλιστικά. Ακόμα κι όταν δίνει μικρούς και νικηφόρους 
αγώνες, φαντάζει σχεδόν αδύνατο να συνδεθούν αυτοί μεταξύ τους και να 
δημιουργήσουν το έδαφος μόνιμων δομών επικοινωνίας και αγώνα. 

Ο αγώνας των απογραφέων ήταν μαχητικός αλλά μειοψηφικός. Ήταν 
νικηφόρος, αλλά δεν απάντησε στα προβλήματα της επιβίωσής μας. Ήταν 
ένας τσαμπουκάς για μισθό από κάποιους που τα αφεντικά δεν είχαν σκοπό 
να πληρώσουν. Είναι απαραίτητο να θυμόμαστε ότι οι αγώνες δεν είναι 
μάταιοι και τα αφεντικά δεν είναι ανίκητα - κι αν κοιτάξουμε γύρω μας θα 
βρούμε αρκετές τέτοιες υπενθυμίσεις. Πιστεύουμε ότι η κυκλοφορία τέτοιων 
εμπειριών και παραδειγμάτων αγώνα ανοίγουν το δρόμο για τα μικρά και 
μεγάλα αναχώματα που πρέπει να χτίσουμε - χτίζοντας παράλληλα τη 
συλλογική μας μνήμη βήμα προς βήμα. Και έχουμε ένα προαίσθημα ότι θα 
ξανασυναντηθούμε με αρκετούς συντρόφους και συντρόφισσες στις ίδιες 
κωλοδουλειές να τρέχουμε για τα ίδια κωλολεφτά... 

ι.κ. & α.π. 

Μέχρι να φτάσουμε στο πρώτο κείμενο των μεταναστών 
μικροπωλητών της ΑΣΟΕΕ, υπάρχει μια προϊστορία περίπου πέντε 
χρόνων, μέσα στα οποία οι επιθέσεις των μπάτσων σταδιακά αυξάνονται. 
Μέχρι και πριν δύο χρόνια, όταν υπήρχαν ακόμα μικροπωλητές στην 
πλατεία Βικτορίας, το παιχνίδι παιζόταν κυρίως εκεί . Οι επιθέσεις 
των μπάτσων ήταν πιο σποραδικές, κλιμακώνονταν βέβαια πάντοτε 
δυο-τρεις βδομάδες πριν τις γιορτές των χριστουγέννων. Συνήθως 
πραγματοποιούνταν από δημοτόμπατσους και πεζές περιπολίες, οι 





Αρχικά θα θέλαμε να χαιρετήσουμε όλους αυτούς που 
μας βοηθάνε να ζούμε με ελευθερία στην Ελλάδα. Γιατί ζούμε 
σε μια πολύ δύσκολη συνθήκη με την αστυνομία από τη μία 
και τους φασίστες από την άλλη που μας κυνηγάνε σε κάθε 
σηγμή. Ερχόμαστε αντιμέτωποι με τους φασίστες κάθε φορά 
που βρισκόμαστε στο δρόμο. Το ίδιο καί με την αστυνομία που 
μας βασανίζει καί μας παίρνει τα χρήματα μας, χωρίς κανένα 
πρόβλημα. Δεν ξέρουμε πια π να κάνουμε; φοβόμαστε καί 
υποφέρουμε. Όλοι οί μετανάστες είναι πολύ φοβισμένοι με αυτή 

την κατάσταση. 

Ερχόμαστε καθημερινά αντιμέτωποι με έναν επιθετικό 
ρατσισμό από ένα κομμάτι της κοινωνίας καί κυρίως από την 
αστυνομία. Οί αστυνομικοί εισβάλλουνε στα σπίτια μας καί μας 
παίρνουν τα χρήματα καί τα πράγματά μας. Οί φασίστες καί η 
αστυνομία κυνηγούν κάθε στιγμή τους μετανάστες. Ειδικά τη 
νύχτα γυρίζουν στις γειτονιές ψάχνοντας μετανάστες για να 
τους χτυπήσουν. Τις πω πολλές φορές με πολίτική ταυτότητα 
παρουσιάζονται ως αστυνομικοί , ζητάνε τα χαρτιά μας καί αφού 
μας τα σκίσουν αρχίζουν να μας ξυλοκοπούν. Πραγματικά κάθε 
φορά δεν μπορούμε να ξέρουμε αν αυτοί που έχουμε απέναντι 

μας είναι φασίστες ή αστυνομικοί. 
Γία λόγους οικονομικούς καί λόγους πολέμου αναγκαστήκαμε 
να εγκαταλείψουμε ης χώρες μας για να έρθουμε να ζήσουμε 
στην Ευρώπη, πω συγκεκριμένα στην Ελλάδα; για να ζήσουμε με 
αξιοπρέπεια, ειρήνη καί ελευθερία. Οί δραστηρώτητές μας είναι 
απλά καί μόνο το μίκρεμπόρω περίπλανώμενοί στους δρόμους. 
Αυτή μας η δραστηρωποίηση μας επιτρέπει να πληρώνουμε το 

νοίκι, το φαγητό μας, κλπ. 
Γία αυτό καί ζητάμε από τη κοινωνία καί ης ελληνικές αρχές να 
μας αφήσουν να ζήσουμε με αξιοπρέπεια, ελευθερία καί σεβασμό. 
Καί ένα μεγάλο ευχαριστώ σε αυτούς/ες που μας καταλαβαίνουν 

καί μας στέκονται αλληλέγγυοί/ες. 

ΟΧΙ ΣΤΟ ΦΑΣΙΣΜΟ ΚΑΙ ΤΗΝ ΑΣΤΥΝΟΜΙΚΗ ΒΙΑ 

μετανάστες μικροπωλητές 


οποίες ήταν σχετικά εύκολο να εκδιωχθούν από τον αλληλέγγυο κόσμο 
της ΑΣΟΕΕ όταν ξεμύτιζαν στην Πατησίων, όπως και γινότανε. Οι νέες 
ομάδες καταστολής (δέλτα), η ολοένα εντεινόμενη αστυνομοκρατία 
στο κέντρο της πόλης (κομμάτι του σχεδίου περί καθαρής Αθήνας κτλ), 
και η μη λειτουργία του σταθμού της Βικτώριας για πάνω από ένα 
χρόνο, συντελούν σιγά-σιγά στο να περιοριστούν οι μικροπωλητές στην 
Πατησίων και στην Μαυροματαίων, από όπου η πρόσβαση στο άσυλο 
της ΑΣΟΕΕ είναι πιο γρήγορη. Όλο αυτό τον καιρό, μέσα από την άμυνα 


απέναντι στις επιθέσεις, μέσα από μικροφωνικές και μοιράσματα 
πολύγλωσσων κειμένων δημιουργούνται σιγά-σιγά σχέσεις μεταξύ 
αλληλέγγυων από την ΑΣΟΕΕ και μεταναστών, οι οποίοι αρχίζουν 
και αυτοί να συγκρούονται με τους μπάτσους όταν εφορμούν οι 
αλληλέγγυοι. Κάτι που δυσκόλευε, παλαιότερα, τη μόνιμη δημιουργία 
σχέσεων ήταν ότι πολλοί μετανάστες απλά περνούσαν από την Ελλάδα 
στην προσπάθεια τους να πάνε σε κάποια άλλη ευρωπαϊκή χώρα, και 
έτσι ο κόσμος γύρω από την ΑΣΟΕΕ ανακυκλωνόταν σχετικά γρήγορα, 
πράγμα που έχει αλλάξει τώρα καθώς μέσα στο ευρύτερο κλίμα της 
κρίσης και της δυσκολίας να περάσουν σε κάποια άλλη χώρα πολλοί 
από αυτούς έχουν ξεμείνει εδώ. 

Φέτος οι επιθέσεις γύρω από την ΑΣΟΕΕ ξεκινούν, κλασικά, πριν 
τις γιορτές, αλλά, και λόγω της χρόνιας αντίστασης, με πιο πολλές 
δυνάμεις. Ο δήμος Αθηναίων έχει πλέον στη διάθεση του από το 
υπουργείο ΠΡΟΠΟ δύο διμοιρίες ματ για το συγκεκριμένο σκοπό, τις 
οποίες και χρησιμοποιεί στην ΑΣΟΕΕ και τη Νομική, όπου υπάρχει και 
η μεγαλύτερη αντίσταση. Έτσι, βλέπουμε επιθέσεις των ματ συνοδεία 
πολυάριθμων δημοτόμπατσων με κράνη, και επιθέσεις ασφαλιτών 
σχεδόν καθημερινά. Σε εκείνο το διάστημα, γίνονται τρεις κοινές 
συνελεύσεις με τους μικροπωλητές, οι οποίες καταρχήν μένουν στα 
ευχαριστήρια από τη μεριά τους και στην εξήγηση των αλληλέγγυων 
του γιατί απαντάμε σε αυτές τις επιθέσεις, ώστε να μην δημιουργηθεί 
η αντίληψη ότι οι αλληλέγγυοι παίρνουν το ρόλο του "προστάτη". 
Παίρνεται η απόφαση από τους μικροπωλητές να αγοράσουν κράνη 
και παλούκια τα οποία να χρησιμοποιούν για την αυτοπροστασία 
τους σε μελλοντικές συγκρούσεις. Ο αλληλέγγυος κόσμος της ΑΣΟΕΕ 
διοργανώνει με πολύ μεγάλη συχνότητα μικροφωνικές στο προαύλιο, 
μοιράζει κείμενα σε φοιτητές και περαστικούς, και προσπαθεί να είναι 
σε επαγρύπνηση, καθώς οι επιθέσεις γίνονται κυρίως τις πρωινές 
ώρες. Κατά την διάρκεια μιας τέτοιας μικροφωνικής, πραγματοποιείται 
επίθεση από μία διμοιρία των ματ και μια διμοιρία υμετ. Κατά την 
διάρκεια της σύγκρουσης πετάγονται και χημικά στο προαύλιο της 
ΑΣΟΕΕ. Μετά την εκδίωξη των διμοιριών, και με πρωτοβουλία των 
μεταναστών, αγοράζονται μπύρες και υπό τους ήχους της μικροφωνικής 
στήνεται ένα αυτοσχέδιο γλέντι. 

Να πούμε εδώ ότι τα σαββατοκύριακα και τα χριστούγεννα, όταν και 
η σχολή είναι άδεια, οι επιθέσεις των μπάτσων είναι σχεδόν καθημερινές. 

Κάπως έτσι ανοίγει η σχολή μετά τις γιορτές και η πεποίθηση 
είναι ότι τα πράγματα μάλλον θα χαλαρώσουν. Όμως, από την πρώτη 
κιόλας μέρα ξεκινούν καθημερινές επιθέσεις με ματ και μηχανές στην 
Πατησίων. Ο πρύτανης, ο οποίος σαφέστατα είναι σε επικοινωνία με 
την ΓΑΔΑ, αποφασίζει να κλείσει την κεντρική είσοδο της ΑΣΟΕΕ στην 
Πατησίων. Με αυτό τον τρόπο κλείνει την πιο γρήγορη πρόσβαση στο 
άσυλο για τους μικροπωλητές και αναγκάζει τους αλληλέγγυους να 
χρησιμοποιήσουν τις πλαϊνές εισόδους, πράγμα άκρως επικίνδυνο 
καθώς σε τυχόν σύγκρουση στην Πατησίων μπορούν να κλειστούν εκτός 
σχολής σε επίθεση των μπάτσων από τα μετόπισθεν. Προφανώς και 
το λουκέτο σπάει από την πρώτη μέρα. Αλλά ξαναμπαίνει εκεί το ίδιο 
βράδυ από την πρυτανεία. 

Οι κινήσεις των αλληλέγγυων αυτές τις μέρες, πέρα από την 
καθημερινή παρουσία και την υπεράσπιση του χώρου, είναι ένα 
κάλεσμα για δημιουργία συνέλευσης αλληλέγγυων φοιτητών, με την 
λογική να υπάρχει ανοιχτό πεδίο όπου μπορεί να έρθει όποιος θέλει, 
ούτως ώστε να απασχολήσει το θέμα περισσότερο κόσμο μέσα στην 
ΑΣΟΕΕ. Ανταποκρίνονται μέλη κάποιων παρατάξεων της αριστεράς 
και λίγοι ανένταχτοι φοιτητές. Να πούμε εδώ ότι η "πιο αγωνιστική" 
παράταξη των φοιτητικών αγώνων, και μέγας λάτρης των συντονιστικών 
του πολυτεχνείου, είναι άφαντη, αφού προφανώς δεν είναι κάτι που 
διοργανώνει ο φοιτητικός σύλλογος... Από αυτή την συνέλευση βγαίνει 


καινούργιο κείμενο, διοργανώνονται σχεδόν καθημερινά μικροφωνικές 
και μοιράσματα, βγαίνει πρωινή βάρδια για το "άνοιγμα" της κεντρικής 
πύλης, και καταλαμβάνεται η πρυτανεία της ΑΣΟΕΕ, όπου πρύτανης 
και αντιπρύτανης μας λένε ότι η πόρτα θα κλείνει κάθε βράδυ και 
εσείς κάντε ό,τι κάνετε έτσι κι αλλιώς. Επίσης, τους ασκείται πίεση να 
τοποθετηθούν δημόσια για την κατάσταση και να καταδικάσουν τις 
επιθέσεις των μπάτσων ως κατάλυση του ασύλου. 

Εδώ να κάνουμε μια παρένθεση για να εξηγήσουμε την κατάσταση 
στην ΑΣΟΕΕ. Η πρυτανεία της 
σχολής, σε πλήρη σύμπνοια 
με την αστυνομία, κλείνει 
την σχόλη για "λόγους 
ασφαλείας" όταν υπάρχουν 
γενικές απεργίες με καλέσματα 
στο Πεδίο του Αρεως, και κάθε 
17 Νοέμβρη βγάζει τελικά λόγο 
που προφανώς, δεν είχαμε και 
αυταπάτες, δεν καταδικάζει τις 
επιθέσεις των μπάτσων, αλλά 
τις χαρακτηρίζει "ενέργειες 
αρμόδιων φορέων". Αυτή η 
ίδια πρυτανεία μιλά μεν με 
συμπαθητικά λόγια για τους 
κατατρεγμένους μετανάστες, 
αλλά βρίσκει τον εαυτό 
της θύμα μιας ανύπαρκτης 
μεταναστευτικής πολιτικής και 
νίπτει τας χείρας της καλώντας 
σε καταδίκη της βίας. 

Παρόμοιο λόγο βγάζουν 
και οι διοικητικοί υπάλληλοι 
ενώ οι κατά καιρούς ανακοινώσεις των μελών ΔΕΠ είναι ακόμα πιο 
άθλιες, καθώς σκόπιμα συνδέουν μικροκλοπές με την δραστηριότητα 
των μικροπωλητών και καλούν την πολιτεία να πάρει μέτρα. Η άποψη 
των μελών ΔΕΠ περί της εικόνας του πανεπιστημίου είναι μάλλον, 
μετά την αδιαφορία, η επικρατέστερη ανάμεσα στους φοιτητές, καθώς 
καθηγητές και φοιτητές καριερίστες έχουν στο μυαλό τους την εικόνα 
των πανεπιστημίων του εξωτερικού και οι μικροπωλητές τους την 
χαλάνε. Όσο για τα μίντια και τις πολύ συχνές αναφορές στο άντρο 
"παραεμπορίου της ΑΣΟΕΕ" δεν χρειάζεται καν να γίνει λόγος. 

Μετά από μια εβδομάδα συνεχών ανοιγμάτωντης πύλης, η πρυτανεία 
τελικά σταματά την προσπάθεια αυτή. Να πούμε ότι στη συνέλευση των 
αλληλέγγυων φοιτητών, στην οποία μετά από κάποια ώρα έρχονται και 
οι μικροπωλητές, αποφασίζεται από κοινού η αλλαγή στάσης στο δρόμο 
εναντίον των μπάτσων. Δηλαδή, εφόσον οι μετανάστες έχουν προλάβει 
να μπουν στο προαύλιο της σχολής χωρίς πρόβλημα, δεν υπάρχει 
λόγος για σύγκρουση εφόσον οι μπάτσοι έχουν υπεροπλία. Αντί αυτού 
αποφασίζεται να κλείνει η Πατησίων αφού αποχωρήσουν οι μπάτσοι, 
σε ένδειξη ότι κάθε επίθεση δεν θα έχει κόστος μόνο 5 λεπτών, αλλά θα 
δημιουργεί κομφούζιο στην πόλη για πολλή περισσότερη ώρα . 

Στην περίοδο της εξεταστικής, η συνέλευση αλληλέγγυων 
φοιτητών σταματά την δράση της και ο αλληλέγγυος κόσμος από 
το αυτοδιαχειριζόμενο στέκι της ΑΣΟΕΕ, μαζί με συντρόφους από 
κατειλημμένους χώρους της γύρω περιοχής, καλεί κοινή συνέλευση 
με τους μικροπωλητές, η οποία γίνεται πλέον τακτικά. Εδώ να πούμε 
ότι και σε αυτή, όπως και σε όλες τις συνελεύσεις που προηγήθηκαν, 
και μιας και οι μετανάστες είναι κυρίως από την Σενεγάλη και το 
Μπαγκλαντές, οι τοποθετήσεις όλων μεταφράζονται στα Γαλλικά, τα 
Ελληνικά ή Αγγλικά αν χρειαστεί, από τους αλληλέγγυους και μετά 
από κάποιους μετανάστες στα μπαγκλαντεσιανά ή σε όποια άλλη 
γλώσσα είναι κατανοητή από τους άλλους μετανάστες, ώστε όλοι όσοι 
παραβρίσκονται να κατανοούν την συζήτηση. Ένας βασικός λόγος για 
το οποίο γίνεται αυτό είναι για να σπάσουν με κάποιο τρόπο οι σχέσεις 
ιεραρχίας και διαμεσολάβησης που δημιουργούνται και ανάμεσα στους 
μετανάστες, και να μην αφήσουμε απλώς εκείνους που καταλαβαίνουν 
καλύτερα τη γλώσσα να κάνουν όλες τις συνεννοήσεις και να πάρουν 
όλες τις αποφάσεις εκ μέρους των υπολοίπων. 

Το κείμενο που παρατίθεται στην αρχή του άρθρου γράφτηκε από 
κάποιους μετανάστες από την Σενεγάλη και αφού διαβάστηκε και 
κατανοήθηκε από όλους και υπήρξαν κάποιες προσθήκες, βγήκε από 
κοινού από όλους τους μικροπωλητές πού ήταν στην συνέλευση. Στο 
αρχικό μάλιστα κείμενο αναφερόταν ότι οι Σενεγαλέζοι είναι "καλοί 


άνθρωποι και όπου και αν έχουν πάει δεν έχουν δημιουργήσει κάποιο 
πρόβλημα". Εκεί μπήκε από κάποιο αλληλέγγυο η ερώτηση "πως 
θέλετε να γραφτεί αυτό ακριβώς, αφού είναι και τα παιδιά από το 
Μπαγκλαντές, ότι και αυτοί πχ είναι καλοί;" Η άμεση απάντηση ήταν ότι 
"είμαστε όλοι οι μετανάστες μαζί". Δυο χρόνια περίπου πιο πριν, όταν 
μετά το άκουσμα μιας επίθεσης ρωτήσαμε κάποια από τα παιδιά από 
την Σενεγάλη αν είναι καλά, η απάντηση, με ψιλοαδιάφορο ύφος, ήταν 
"είμαστε μια χαρά εμείς, ε, κάποιον από το Μπαγκλαντές πιάσανε..." 

Η καταστολή όπως φαίνεται 
ενώνει.... 

Μέχρι στιγμής από 

αυτή την συνέλευση, στην 
οποία συμμετέχουν περίπου 
30 μικροπωλητές, έχει 

διοργανωθεί μια από κοινού 
μικροφωνική στην Πατησίων, 
στην οποία μοίραζαν οι 
ίδιοι το κείμενό τους στα 
λεωφορεία και τρόλεϊ, τα 
οποία και σταματούσαμε με 
πανό. Φτιάξανε οι ίδιοι, στα 
Γαλλικά και Μπαγκλαντεσιανά, 
πανό, τα οποία τα βάζουν κάθε 
πρωί στα κάγκελα της ΑΣΟΕΕ 
και τα βγάζουν κάθε βράδυ, 
για να μην γίνουν εύκολη 
λεία σε τυχόν φασιστοειδή 
που ίσως περάσουν από 
εκεί. Π ρ αγ ματοπο ιή θ η κε 

επίσης, με πολύ μεγάλη 
συμμετοχή κόσμου, από κοινού 
μικροφωνική και στην πλατεία Βικτώριας με τους μετανάστες να 
ζητούν την επανάληψη παρόμοιων δράσεων. Σε μια από τις τελευταίες 
συνελεύσεις παραβρέθηκε και μία δικηγόρος και δρομολογήθηκε 
σεμινάριο ενημέρωσης, παράλληλα με μια καταγραφή των πιο συχνών 
ερωτήσεων και νομικών διευκρινίσεων σε σχέση με τις ανάγκες των 
μεταναστών. Πράγμα πολύ σημαντικό, καθώς είχε ζητηθεί και από τους 
ίδιους τους μετανάστες, αλλά και καθώς η άγνοια νομικών θεμάτων 
φάνηκε και μεταξύ των αλληλέγγυων. 

Το τελευταίο χρονικό διάστημα παρατηρήθηκε αρχικά μια ύφεση 
των επιθέσεων και μια μικρή επιχειρησιακή αλλαγή τους, αφού 
χρησιμοποιούνταν κατά κόρον ασφαλίτες, οι οποίοι έχουν εισέλθει 
ακόμα και στο προαύλιο της σχολής, έχουν πάρει πράγματα και έχουν 
πραγματοποιήσει και σύλληψη όταν δεν υπήρχαν αλληλέγγυοι. Από 
την δεύτερη εβδομάδα του Μαρτίου όμως, και αφού είχαν υπάρξει 
δημοσιεύματα στα οποία ο Καμίνης ζητούσε μόνιμη παρουσία ματ στην 
ΑΣΟΕΕ και στην Νομική, υπήρξε για μια εβδομάδα σχεδόν καθημερινά 
κλούβα των ματ στην Πατησίων κοντά στην ΑΣΟΕΕ. Να πούμε εδώ ότι 
προς το παρόν οι μικροπωλητές, σε περίπτωση που δεν υπάρχουν 
αλληλέγγυοι, υποχωρούν στην ΑΣΟΕΕ και δεν συγκρούονται. Δεν 
ξέρουν, όπως μας είπαν πρόσφατα, τι να κάνουν σε περίπτωση που 
μπουν τα Ματ μέσα. 

Γενικά ό,τι επιχειρησιακές αλλαγές να κανονίζουν οι μπάτσοι, αυτό 
το οποίο διαφαίνεται σαν κλίμα, και μέσα από τα μμε, είναι ότι υπάρχει 
πρόθεση να "καθαρίσει" το κέντρο της Αθήνας, και η περίπτωση της 
ΑΣΟΕΕ, με την από κοινού αντίσταση μεταναστών και αλληλέγγυων, 
είναι ένα από τα κομβικά σημεία με τα οποία θέλουν να ξεμπερδεύουν. 
Τυχόν μονιμοποίηση κλούβας των ματ και αποδοχή της από τους 
φοιτητές και τον κόσμο της περιοχής, θα είναι σίγουρα μια ήττα. Η 
μεγαλύτερη προβληματική του όλου αγώνα είναι η πλήρης αδιαφορία, 
στην καλύτερη περίπτωση, των φοιτητών της ΑΣΟΕΕ, με αποτέλεσμα 
όλο το βάρος της κατάστασης να πέφτει πάνω στους ώμους ελάχιστων 
ατόμων. Με τις επιθέσεις των μπάτσων να είναι σχεδόν καθημερινές και 
να πραγματοποιούνται συνήθως τις πρωινές ώρες, υπάρχει πρόβλημα 
μόνιμης παρουσίας αλληλέγγυου κόσμου και κάποιες φορές απομένουν 
να υπερασπιστούν το άσυλο μόνο οι μετανάστες. Πράγμα από το οποίο 
μπορεί εύκολα να προκύψει κάποια κατάσταση που να χρησιμοποιηθεί 
σαν πρόσχημα για πιο άγρια καταστολή και κατάλυση του ασύλου, το 
οποίο εν τέλει δεν υφίσταται αν δεν υπάρχει κόσμος να το υπερασπιστεί. 

503Γ 










Μελετώντας κανείς την Ιστορία των κινημάτων του 
τελευταίου αιώνα, την Ιστορία των υφέσεων, την Ιστορία των κρίσεων 
και των "παλινορθώσεων", οι χαρακτήρες που βρίσκει θα μπορούσαν 
κάλλιστα να παρασταθούν σε κάρτες τύπου ταρώ. Ανάλογα με τις 
καταβολές του καθενός, το όνομα που θα έδινε στην κάθε φιγούρα 
θα άλλαζε. Φαίνεται να υπάρχει μόνο μία κοινή τομή, ασχέτως του 
κοσμοειδώλου του καθενός, ασχέτως της πολιτικής θεώρησής του, 
ασχέτως του καπιταλιστικού χωροχρόνου στον οποίο αναφέρεται, 
ασχέτως των προθέσεών του: ο άνεργος, ένας χαρακτήρας που πάντα 
εμφανίζεται απρόσωπος κι ασήμαντος στα πλαίσια του κυρίαρχου 
λόγου, πάντα με το ίδιο όνομα και που πάντα εκλαμβάνεται ως 
"προβληματικός", ως δυνάμει (ή εν ενεργεία) επικίνδυνος. Κοιτώντας 
στην συνέχεια τη σύνθεση της διαδικασίας μας, των κύκλων μας 
και όποια άλλη πτυχή της πραγματικότητας επιλέγαμε, ο άνεργος 
φαινόταν πλέον να κυριαρχεί, να έχει σταμάτησει να εμφανίζεται ως 
ο μεμονωμένος "άτυχος" και να έχει μετατραπεί σε κοινό παράδειγμα 
στις σύγχρονες συνθήκες. Όταν λέγαμε "άνεργος" δεν ήταν πλέον 
κάποιος μακρινός απο εμάς αλλά πολλοί απο εμάς τους ίδιους, 
κουβαλώντας προβλήματα, ανάγκες και αδιέξοδα που ως τώρα δεν τα 

αυτή οπτική επιβεβαιώνεται όχι μόνο από 
τις μαζικές διαστάσεις που έχει λάβει 
η ανεργία την τελευταία διετία 
και τις επιθέσεις στα βασικά 
εργασιακά κεκτημένα άλλα και 
από την μείωση του επιδόματος 
ανεργίας και την παράλληλη 
αύξηση των διαστημάτων ανεργίας 
και του κόστους ζωής (αύξηση ΦΠΑ σε 
βασικά τρόφιμα και ποτά, ιδιωτικοποίηση 
υπηρεσιών υγείας και ΔΕΚΟ κ.α.). Εν ολίγοις, 
η σύγχρονη στρατηγική του κεφαλαίου δε 
χρησιμεύει μόνο για να "συμμορφώσει" στις 
καινούριες συνθήκες εκμετάλλευσης, αλλά 
παράλληλα μεταθέτει όλο και μεγαλύτερο μέρος 
του κόστους αναπαραγωγής από τα κατάλοιπα του 
κράτους πρόνοιας στο μεμονωμένο άτομο και τον θεσμό 
της οικογένειας παράγοντας εναν διαρκώς αυξανόμενο 
πληθυσμό που απειλείται με πλήρη εξαθλίωση, έναν 







είχαμε ποτέ επικοινωνήσει. 

Αντιληφθήκαμε, λοιπόν, πως η ενασχόλησή μας με το 
-επιτακτικότατο πλέον- ζήτημα της ανεργίας έθετε ως αφετηρία 
τους ίδιους μας τους εαυτούς. Επιλέξαμε έτσι ορισμένους άξονες 
κουβέντας που θα ακολουθούσαμε σε έναν κύκλο σχετικών 
συζητήσεων, αρχίζοντας απο τις βιωματικές μας εμπειρίες, τον 
τρόπο που έχουμε ζήσειτην ανεργία, τα ατομικά μας συμπεράσματα, 
τα απτά προβλήματα που μας δημιούργησε και τις συνθήκες στις 
οποίες μας επιτάσσει ατομικά. Η εν λόγω προσέγγιση του θέματος, 
πέραν του ότι μας βοήθησε να γνωριστούμε καλύτερα, ανέδειξε 
πτυχές του ζητήματος που δεν είχαμε συνειδητοποιήσει νωρίτερα, 
επικυρώνοντας μ' αυτόν τον τρόπο τόσο την έκταση όσο και την 
πολυπλοκότητα του φαινομένου της ανεργίας. Αν ήταν να συνεχίσουμε 
να διαπραγματευόμαστε την ανεργία, οφείλαμε να δούμε τον τρόπο 
συναρμογής του υποαπασχολούμενου, του ετεροαπασχολούμενου, 
του νεοεισαχθέντος στην αγορά εργασίας κλπ. στο ιδιότυπο καθεστώς 
που έχει πλέον διαμορφωθεί. Η παραπάνω πορεία σε συνδυασμό με 
τον απώτερο στόχο οι συζητήσεις αυτές να μας προσφέρουν κάποια 
γόνιμα εργαλεία στην πολιτική αντιμετώπιση του φαινομένου, είναι 
που μας κάνει να μην θεωρούμε το ζήτημα λήξαν και να είμαστε σε 
θέση μονάχα να διατυπώσουμε κάποια συμπεράσματα. 

Η μεθοδολογία, ωστόσο, που ακολουθήσαμε, παρ' ότι βασισμένη 
στα βιώματα, δεν είχε σκοπό να μας καθηλώσεισε αυτά, απαγορεύοντάς 
μας να δούμε την "μεγάλη εικόνα". Αλίμονο, μικροαφεντικά και δούλοι, 
άνεργοι γινήκαμ' ούλοι. Φαίνεται πλέον πως η οπτική που κοιτάει 
την ανεργία ως μέθοδο δημιουργίας ενός εφεδρικού βιομηχανικού 
στρατού, ενός μηχανισμού μείωσης του εργατικού κόστους, παρ' ότι 
σημαντική, δεν αρκεί για να περιγράφει το φαινόμενο. Κοιτώντας κι 
έξω απο αυτό το πλαίσιο, βλέπει κανείς τις παρούσες συνθήκες να 
επιτρέπουν στο κεφάλαιο να πραγματοποιεί μία απευθείας επίθεση 
στην συνολική αναπαραγωγή του εργαζόμενου. 

Η συμπληρωματική 


πλεονάζοντα πληθυσμό σε πλήρες αδιέξοδο. 

Εύκολα συνειδητοποιούμε ότι το να καλείται κάποιος να επιβιώσει 
με 450 ευρώ μηνιάτικο αρκεί για να θολώσει σε μεγάλο βαθμό την 
διαχωριστική γραμμή μεταξύ ανεργίας και εργασίας. Οι δε περίοδοι 
μαύρης, κακοπληρωμένης, εξαντλητικής εργασίας πλέον, για ένα 
μεγάλο μέρος του πληθυσμού που έχει απωλέσει προ πολλού την 
κάθε προοπτική εργασιακής σταθερότητας, γίνονται αντιληπτές ως 
τυχαία και σπάνια διάλλειματα ανάμεσα στις περιόδους εξαντλητικής 
ανεργίας. Η δε νοοτροπία της κατάρτισης σε κάποιο αντικείμενο 
φαίνεται περισσότερο απο ποτέ σπατάλη χρόνου και η μεσσιανική 
προσμονή της επιστημονικά καταρτισμένης καριέρας αποκαλύπτει 
πιο ξεκάθαρα απο ποτέ την απεύθυνσή της στις προνομιούχες τάξεις. 
Η πραγματικότητα των υπολοίπων είναι πιο ειλικρινής. Ένας φαύλος 
κύκλος επισφάλειας-υποαπασχόλησης-ανεργίας, έτοιμος ανά πάσα 
στιγμή να φιλοξενήσει νέο κόσμο, απόφοιτους σχολών των οποίων τα 
χρόνια κατάρτισης ήταν άχρηστα, μη-πτυχιούχους που καθηλώνονται 
σε στενότερα όρια αναζήτησης εργασίας, μετανάστες στην ύστατη 
συνθήκη εκμετάλλευσης κ.α. 

Στις συζητήσεις μας ένας προβληματισμός υπερίσχυσε των 
υπολοίπων: ποιοι είναι τελικά οι άνεργοι; Τί τους συσπειρώνει; 
Τί τους διαχωρίζει; Ποιές είναι οι κοινές ανάγκες τους και πώς οι 
ανάγκες που είναι διαφορετικές τους κατανέμουν σε σύνολα; Η 
προβληματική της φιγούρας του ανέργου φαινόταν να θέτει το 
ερώτημα ενός διαχωρισμού. Απο την μία πλευρά, ο νεός σε ηλικία, 
συνήθως απόφοιτος πανεπιστημίου, που δεν μπορεί να μπει με 
σταθερούς όρους στην αγορά εργασίας και αδυνατεί να ξεκινήσει την 
ζωή του με την οικονομική ανεξαρτητοποίηση απο την οικογενειακή 
στέγη, να διασφαλίσει ένα εισόδημα και να αποκτήσει τριβή τόσο 
με τις εργασιακές σχέσεις όσο και με εμπειρίες αγώνα στους χώρους 
εργασίας. Αυτός που αδυνατεί να δώσει μία μοναδική απάντηση 
στην ερώτηση "τί δουλειά κάνεις;" καθώς η εργασιακή του εμπειρία 
δεν τον συνδέει με κάποιον συγκεκριμένο κλάδο ή αντικείμενο. Η δε 
επισφαλής του κατάσταση, στην περίπτωση που είναι πτυχιούχος, 
συχνά τον οδηγεί σε περαιτέρω σπουδές, μέσω ενός μεταπτυχιακού, 
περισσότερο για να βρει κάποιον τρόπο να δικαιολογήσει αυτή 
του την θέση στο καθεστώς ανεργίας-επισφάλειας παρά επειδή 
πραγματικά προσμένει λύση στο αδιέξοδό του. Κι αυτό μέχρι να 
επιστρέφει στο κλονισμένο οικοδόμημα της οικογενειακής πρόνοιας, 
όπου συναντιέται με εργαζόμενους, συνταξιούχους ή όμοιούς του, 
για να βασιστούν όλοι μαζί σε έναν οικογενειακό προϋπολογισμό 
που ούτως ή άλλως πάσχει. Σ' αυτόν φαίνεται να επικεντρώνεται το 
μεγαλύτερο διακύβευμα: η διαμόρφωση της μελλοντικής συνθήκης 
της εργασίας, εφόσον το αδιέξοδό του τον υποτάσσει στον θεσμό της 
οικογένειας, στην ευελιξία της απασχόλησης και στην τυχαιότητα της 
επιβίωσης. Στην προοπτική του να ενεργοποιήσει αγώνες, φαίνεται 
ανούσιο η διεκδίκησή του να περιορίζεται στην εύρεση εργασίας, στο 
πενθήμερο οχτάωρο ή στο τετράωρο χαρτζιλίκι και έτσι διαφαίνεται η 




δυνατότητα αυτής της φιγούρας να θέσει επιτακτικότερα 
το ζήτημα της συνολικής κριτικής της εργασίας. Η 
δε ιδιότυπη σχέση αυτού του κομματιού με την 
εργασία και η απειρία του στο πεδίο των εργατικών 
διεκδικήσεων που απορρέει απο αυτή, δημιουργεί 
]ν κυρίαρχη εντύπωση πως το κομμάτι αυτό 
δε δίνει αγώνες. Η κυρίαρχη αυτή εντύπωση 
διαφεύδεται εύκολα απο την εμφάνισή 
του στο προσκήνιο σε κομβικά συμβάντα 
όπως οι φοιτητικοί αγώνες του Ό6-Ό7, 
ο Δεκέμβρης του '08 και πρόσφατα 
^ στα γεγονότα της 12ης Φλεβάρη. 
^ Με βάση την κουλτούρα αυτών 
των αγώνων, σε αυτό το 
κομμάτι φαίνεται να επενδύεται η 
προσμονή για νέες μορφές αγώνα, που 
θα ξεπερνάνε την παραδοσιακή μορφή της 
μισθωτής εργασίας/εργασιακής σχέσης. 

Στην άλλη όχθη της ανεργίας, μια ιδιόμορφη 
κατάσταση σχηματίζεται γι' αυτούς που μέχρι πρότινος 
βίωναν ένα καθεστώς σταθερότερης απασχόλησης, 
κλαδικής ταυτότητας και οικονομικής ανεξαρτησίας απο το 
οικογενειακό περιβάλλον. Μία μερίδα τους βρίσκεται ήδη εκτός 
εργασίας και πιέζεται περισσότερο λόγω της κρίσης να επιστρέφει 
στην οικογενειακή στέγη αλλά διαφοροποιείται απο το κομμάτι των 
νεοεισαχθέντων στην αγορά εργασίας χάριν της προϋπηρεσίας του 
και της εμπειρίας του στην αναζήτηση εργασίας. Το υπόλοιπο αυτού 
του συνόλου, σε μία ηλικία που η συνταξιοδότηση ήταν κάποτε 
αρκετά κοντινή, είναι αυτό που έρχεται αντιμέτωπο με τις απολύσεις 
και για την αντιμετώπισή τους χρησιμοποιεί τις παραδοσιακότερες 
μορφές των εργατικών αγώνων, των οποίων κατέχει το Ι<πο\λ/-Ιίο\λ/ και 
διευκολύνεται κατα συνέπεια στο να μεθοδεύσει την επιτυχή έκβασή 
τους, αλλά δυσκολεύεται να τους επεκτείνει πέρα απ' τα όριά του 
παραδοσιακού συνδικαλισμού, δηλαδή τις κλαδικές και επιχειρησιακές 
διεκδικήσεις. Το τελευταίο αυτό κομμάτι, ένεκα της ηλικίας του, είναι 
και αυτό που δέχεται την πιο βάρβαρη επίθεση καθώς διακύβευμά του 
είναι η εξασφάλιση των πρώτων αναγκών και η συντήρηση της δικής 
του οικογένειας. 

Όπως αναφέραμε παραπάνω, δεν μας ενδιαφέρει 
μια θεωρητική αποτίμηση της ανεργίας. Με αυτό ως 
δεδομένο, ο άνω διαχωρισμός των ανέργων στις φιγούρες 
που περιγράφουμε, εφόσον σε αυτές εντοπίσαμε και 
τους εαυτούς μας, χωρίς να αποτελούν απαραίτητα ένα 
σχήμα που εγκολπώνει όλες τις "κατηγορίες" ανέργων, 
μας προβλημάτισε στην προοπτική της μετάφρασης των 
αναγκών σε διεκδικήσεις. Αναδείχθηκε μία πολυμορφία 
αναγκών η οποία μας οδήγησε στη διαπίστωση πως η μόνη 
βάση συγκρότησης μιας κοινότητας ανέργων εντοπίζεται 
στην αντιμετώπιση εκείνου του στοιχείου που τους συγκροτεί 
αρνητικά, δηλαδή στην αντιμετώπιση της φτώχειας εν 
γένει, όχι στον τρόπο με τον οποίον θα μπορούσαν να 
αυτοπροσδιοριστούν. Αν αυτές οι φιγούρες διακρίνονται ή όχι 
λοιπόν, δεν μας απασχολεί σε αφηρημένο επίπεδο· η επίλυση 
αυτού του ερωτήματος όμως θα μας εισήγαγε πιο στοχευμένα 
στη γενικότερη προβληματική που στρέφει τα πολιτικά 
ερωτήματα της ανεργίας στην επιλογή ανάμεσα στις οργανώσεις 
σε επίπεδο γειτονιάς, στις πιο "κλαδικές" ομαδώσεις και σε άλλες 
ενδεχόμενες μορφές αγώνα. 

Στο επίπεδο αυτό, χωρίς να θεωρούμε ότι υπάρχει μία μοναδική 
απάντηση, απο τις μέχρι τώρα συζητήσεις μας, η προοπτική των 
τοπικών βάσεων συσπείρωσης φαίνεται να υπερέχει των άλλων 
επιλογών. Οι δομές οργάνωσης στις γειτονιές είναι το έδαφος όπου 
η αγωνιζόμενη φιγούρα του ανέργου μπορεί να συναντηθεί τόσο 
με άλλες δομές και κοινότητες αγώνα, όσο και με άλλους ανέργους 
σε ένα πιο σταθερό πλαίσιο, όπου η παρουσία στον κάθε τοπικό 
ΟΑΕΔ μπορεί να είναι τακτική, γειωμένη και προσωποποιημένη. Τα 
ζητήματα της περίθαλψης και του κόστους ζωής είναι πιο εύκολο να 
συγκεκριμενοποιηθούν και οι παρεμβάσεις που στοχεύουν λ.χ. στην 
μείωση του ενοικίου ή στις δωρεάν μεταφορές, είναι πιθανότερο 
να επιτύχουν μεγαλύτερες πιέσεις. Αυτές οι προοπτικές δεν είναι 
ασύνδετες με το χαρακτηριστικό που μονοπωλούν οι οργανώσεις 
γειτονιάς, το οποίο είναι η αποκλαδικοποιημένη φύση τους που 


βρίσκεται σε σύμπνοια με τη σύγχρονη διάρθρωση του φαινομένου 
της ανεργίας. 

Όπως είπαμε ήδη, τα παραπάνω είναι προσωρινά συμπεράσματα, 
μερικές ενδείξεις προς την απάντηση και όχι η απάντηση στο ζήτημα 
καθ' εαυτή. Το μόνο που μπορούμε να απαντήσουμε με μία σχετική 
σιγουριά είναι πως οι υπάρχουσες μορφές οργάνωσης είναι για το 
μέτωπο της ανεργίας, τουλάχιστον ως τώρα, αναποτελεσματικές. Το 
γεγονός και μόνο ότι πολλά απο τα εργατικά σωματεία διαγράφουν τα 
μέλη τους όταν μείνουν άνεργα καταδεικνύει επαρκώς την αδυναμία 
των μορφών αυτών να αποτελόσουν πολιτικό έδαφος για τις ανάγκες 
των ανέργων. Στην πλειοψηφία των περιπτώσεων, οι δράσεις τους 
σταματούν στο μεταίχμιο της ανεργίας, την απόλυση και κατά 
συνέπεια μπορούν να έχουν μόνο προληπτικό ρόλο ως προς αυτήν. 
Τόσο απο τα σωματεία, όσο και απο την πλειοψηφία των υπόλοιπων 
πολιτικών δομών, οποιαδήποτε βοήθεια προς τους ανέργους είθισται 
να δίνεται με όρους φιλανθρωπίας ή με όρους καμπάνιας, όπως και να 
'χει όμως, από απόσταση απο το ίδιο το υποκείμενο. Κάποιες τοπικές 
προσπάθειες ανέργων που έχουν ξεκινήσει, δεν θα λέγαμε φυσικά ότι 
χαρακτηρίζονται απο τις παραπάνω ανεπάρκειες και ούτε είναι ρόλος 
μας να τους ασκήσουμε κριτική απο τα σπάργανα. 

Συνεπώς, η ενδεχόμενη διάκριση των φιγουρών, αφορά την 
δυνατότητα νέων δομών αγώνα, αποτελεί μία εξερεύνηση για τον 
χώρο στον οποίον θα συναντηθούν οι "παλιοί" άνεργοι, οι "νέοι" 
άνεργοι ή και όλοι μαζί. Θα πρόκειται για σωματεία βάσης ανέργων, 
για κοινότητες αυτομείωσης και αλληλοβοήθειας στην γειτονιά, για 
αιτήματα κοινωνικού μισθού, για μαζικές απαλλοτριώσεις όπως της 
12ης Φλεβάρη; Πώς δίνεις έναν εργατικό αγώνα σε μία εργασιακή 
έρημο; Στο μόνο που μπορούμε να απαντήσουμε είναι πως, προς 
το παρόν, παρουσιάζεται μια διττή ανάγκη ενίσχυσης, τόσο των 
τρέχοντων αγώνων με την πιο κλασική τους μορφή, όσο και μίας 
πρωτοβουλίας ανάπτυξης αγώνων απο την αναδυόμενη φιγούρα. 
Το αν οι φιγούρες αυτές καλούνται να συνενωθούν υπο κοινή στέγη 
ή να κρατήσουν υλικά την διάκρισή τους, δεν είμαστε σε θέση να το 
απαντήσουμε, αλλά και να ήμασταν, δεν θα είχαμε καμία 
πρόθεση να το απαντήσουμε "απ' έξω". 


Σπυείωση: Σε μία συνέλευση ανέργων που 
βρέθηκαν κάποιοι απο εμάς πρόσφατα, απο πολλούς συντρόφους 
ακουγότανωςμόνιμηεπωδόςότιοιάνεργοιείναι"φαντάσματα", καθώς 
οι αγώνες τους δεν έχουν ακόμα πάρει μορφή, οι προβληματισμοί 
τους δεν διατυπώνονται ρητά και διέπονται συνήθως απο μία ντροπή 
για την κατάστασή τους η οποία συχνά τους οδηγεί στην ιδιώτευση. 
Ο όρος φαντάσματα χρησιμοποιείται εδώ αφ' ενός ως αναφορά στην 
παραπάνω χρήση της λέξης αλλά και αφ' ετέρου ως σημαίνον ενός 
μεγάλου συνόλου παραλληλισμών που δε θεωρούμε χρήσιμο να 
αποδελτιώσουμε εδώ. 


σ.κυ.α. 

Πράξη 1η 

Τελειώνεις τη σχολή επιτέλους καΐλες αθώα (ειδικά πριν από αρκετά 
χρόνια): Σε ποιο μέρος θέλω να ζήσω; Και αρχίζεις ανυποψίαστος την 
αναζήτηση εργασίας. Και αφήνεις βιογραφικά, και τρέχεις, και τρέχεις... 
και τίποτα. Ένας μήνας, δυο μήνες, τρως και τα χρήματα που είχες 
μαζεμένα, παραέγινε το κακό, νιώθεις ότι παραέκατσες και στο φίλο 
που σε φιλοξενεί, δε θες να πας και σε ό,τι να 'ναι δουλειά. Αφού 
σπούδασες, ρε γαμώτο. Οπότε τα μαζεύεις και πας στους γονείς σου. 
Πρώτη ήττα. 


Εκεί αρχίζει η πρώτη κατάθλιψη, ξανανιώθεις έφηβος, ξανά με 
γονείς, να προσέχεις πότε και πως μπαίνεις, πότε και πως βγαίνεις, η 
σεξουαλική σου ζωή πάει περίπατο και το κερασάκι στην τούρτα; Πρωί- 
πρωί η ηλεκτρική της μάνας σου μέσα στη μούρη σου. "Άντε παιδί μου, 
σήκω, μεσημέρι είναι." ΕΛΕΟΣ (και εννοείται ακόμα χωρίς δουλειά). 

Πράξη 2η. 

Μαζεύεις δύναμη, κουράγιο, λες δεν πάει άλλο, βρίσκεις μια 
δουλειά, συνήθως σε 03Γ (ή άθΙίνθΓγ), μαζεύεις λεφτά και την κάνεις από 
την οικογενειακή θαλπωρή. Αυτή τη φορά έχεις ρίξει τα στάνταρ σου, 
δουλειά να 'ναι και ό,τι να 'ναι. Αλλά ακόμα ελπίζεις. Και ξαναδοκιμάζεις 
στο μέρος όπου έχεις ονειρευτεί τη ζωή σου, και εννοείται πως η 
πρώτη δουλειά που βρίσκεις είναι και πάλι το εθνικό μας επάγγελμα 
-σερβιτόρος. Αλλά δε γαμιέται, είσαι μόνος σου. Βρίσκεις και σπιτάκι 
και ξανά στην ηρεμία σου. Έχεις και δουλειά, άρα υπάρχεις... Παράγεις 
έργο. Αλλά νιώθεις πως κάτι σου λείπει, δε δουλεύεις πάνω σε αυτό 
που σπούδασες. Τότε μήπως δεν αρκεί το πτυχίο; Ωραία, θέλει κάτι 
παραπάνω για να σε προσλάβουν. Γαμώτο, αυτό το κωλόχαρτο από 
αυτή τη σχολή είναι πολύ "γερό", αλλά που λεφτά; Και εκεί αρχίζει το 
ξεκώλωμα. Δουλειά, δουλειά, δουλειά. Επενδύεις στο μέλλον σου (αχ 
και να 'ξερες...) Τι και αν δουλεύεις μαύρα; Τι και αν ο ίδιος ισοπεδώνεις 


κάθε εργασιακό σου δικαίωμα; Δουλειά! Και καταλήγεις να δουλεύεις 
7-8-9 μεροκάματα τη βδομάδα. Γαμώ! Και ο καιρός περνάει, μαζεύεις τα 
λεφτά, πας στη σχολή, εννοείται πρωί δουλειά-βράδυ σχολή, άλλα δε σε 


πειράζει,γιατί παίρνεις εφόδια. Που και που πετυχαίνεις καμιά πορεία 
στους δρόμους, και μόνο τότε ξενερώνεις. Ρε γαμώτο, πως έγινες έτσι; 
Μόνο η δουλειά σε νοιάζει; αλλά γρήγορα ξεχνιέσαι, γιατί έχεις στόχο. 
Δεν πρέπει να αποτυχεις. 

Και εκεί ξαναρχίζεις, αφού παίρνεις και το δεύτερο πτυχίο, να 
μοιράζεις τα ενισχυμένα βιογραφικά και να τρέχεις. Αλλά, τζάμπα καίει 
η λάμπα. 


Και εκεί μπαίνει η λέξη που σιχαίνεσαι: "οι γνωστοί". Και βρίσκεσαι 
σε μια δουλίτσα. Καλά, δεν είναι και αυτό ακριβώς που ήθελες, αλλά δε 
θα μείνεις εδώ και για πάντα! Λες: "Μαζεύω λεφτά και κάτι καλύτερο θα 
βρεθεί". Μα έλα που η ανεργία σου χτυπά ξανά την πόρτα. Γιατί αν είσαι 
και λίγο "περίεργος" και δε το βουλώνεις με τις αδικίες, είτε εις βάρος 
σου είτε εις βάρος άλλων (μα παντού χώνεις τη μύτη σου;), τότε η πόρτα 
της εξόδου σε περιμένει. Αξίζει να σημειωθεί ότι με την παραπάνω 
στάση σου μπορεί να κατηγορηθείς και για "συνδικαλισμό", θανάσιμο 
παράπτωμα το να λες τα εργασιακά του δικαιώματα σε συνάδελφο που 
δε τα γνωρίζει. Πόσο μάλλον όταν αυτός είναι αλβανικής καταγωγής. 
Και τι κάνεις τώρα; 

Πράξη 3η 

Μάλλον σου τελείωσε αυτός ο τόπος. Άσε που σε έχει πιάσει και ένα 
άγχος, δουλεύεις σε άσχετες δουλειές από αυτό που σπούδασες και σε 
διώχνουν κιόλας, γιατί απλά επιμένεις να είσαι άνθρωπος. 

Μήπως πρέπει να σοβαρευτείς; Να γίνεις λιγάκι απάνθρωπος; 
Ωραία. Τι επιλογές έχεις; Παίρνεις κάνα-δυο τηλέφωνα σε φίλους σε 
άλλες πόλεις να δεις τι παίζει, το συζητάς με το έτερον ήμισυ (επίσης 
άνεργο), μήπως και την δείτε αποκέντρωση... σκατά. 

Και εκεί έρχεται το τηλέφωνο! Έχει μια θέση στην εταιρία που έκανες 
την πρακτική σου, στην πόλη που σπούδασες. Το μεγάλο δίλημμα... τι 
δίλημμα δηλαδή, το ξέρεις, δουλειά στο στοιχείο σου επιτέλους! Λες 
όγθ όγθ στο έτερον ήμισυ, ελπίζεις ότι θα τα καταφέρετε εξ αποστάσεως 
και την κάνεις. Πέφτεις με τα μούτρα στη δουλειά για να ξεχάσεις τη 
ζωή που άφησες πίσω, τους φίλους που πρόλαβες να κάνεις, το έτερον 
ήμισυ κτλ και δουλεύεις, δουλεύεις. Δε σε νοιάζει καν πόσες ώρες, τι 
λεφτά παίρνεις, άλλωστε θες να μάθεις τη δουλειά, να είσαι χρήσιμος. 
Που και που πετάγεσαι σε καμιά πορεία, καμιά συγκέντρωση (όποτε δε 
δουλεύεις), για να νιώθεις ότι δεν έχεις αλλοτριωθεί πλήρως και έχει 
μείνει ένα δείγμα από "επαναστάτη" μέσα σου. 

Πράξη 4η 

Και ο καιρός περνάει, μέχρι που έρχεται η καινούργια "μαγική" λέξη: 
ΚΡΙΣΗ! Κρίση=νέο είδος ανεργίας, πιο αργό, πιο επώδυνο, θανατηφόρο! 


Στην αρχή σου λένε η εταιρία έχει κάποιες δυσκολίες, μετά από λίγο 
σε πληρώνουν όποτε θυμηθούν, μετά καθόλου. Έπειτα προσπαθούν 
να σε κάνουν να παραιτηθείς με πλάγιες μεθόδους και ψυχολογικό 
πόλεμο. Και τελικά σε διώχνουν, χωρίς φυσικά την αποζημίωση και 
τα δεδουλευμένα. Και πάμε... επιθεώρηση εργασίας, τραμπουκισμοί 
από την εργοδοσία, αγωγές, δικαστήρια, σπάσιμο νεύρων, σπάσιμο 
νεύρων, σπάσιμο νεύρων. Και σε όλα αυτά μόνος, γιατί οι συνάδελφοι 
προτίμησαν να σωπάσουν, τρελοί είναι να μη ξαναβρούν δουλειά πότε; 
Δε βαριέσαι, εσύ κάνεις αυτό που πρέπει. Τα δούλεψες και έχεις και μια 
αξιοπρέπεια, δε γίνεται να σου φέρονται έτσι. 

Σκέφτεσαι ότι ευκαιρία είναι, έχεις και κάτι λεφτά στην άκρη, ας 
ξεκουραστείς και λίγο, να κάνεις και ένα ταξιδάκι τώρα που έχεις 
χρόνο, να νιώσεις λίγο άνθρωπος. Ηρεμείς, φροντίζεις το σπιτάκι σου, 
βλέπεις φίλους που δε προλάβαινες (γιατί δούλευες, δούλευες...) πας 
σε συνελεύσεις, σε ολόκληρες συνελεύσεις! Το ταξιδάκι που έλεγες... 
Ωραία! 

Και μετά από λίγο καιρό αρχίζεις χαλαρά την αναζήτηση εργασίας 
Αλλά, την πάτησες. Είσαι στη όΙθεΚ Ιίδΐ, τόλμησες και έκανες αγωγή στο 
αφεντικό σου. Μα ποιος νομίζεις πως είσαι; Και αναρωτιέσαι, ο αφελής, 
αυτή η ερώτηση στις συνεντεύξεις για δουλειά δε θα μπορούσε να 
λείπει; 

-"Που εργαζόσασταν πριν;" 

-"Στα κάτεργά ρε φίλε, χάσε μας." Μια, δυο, τρεις, το συνειδητοποιείς: 
η καριέρα σου έληξε. 

Οπότε ρίχνεις τα στάνταρ σου για ακόμη μια φορά. Πας ξανά στη 
δουλειά. Δουλειά να 'ναι και ό,τι να 'ναι, άλλωστε πρέπει να επιβιώσεις, 
τώρα πια είσαι σε αυτό το στάδιο. Μόνο που και αυτή η ό,τι δουλειά να 
'ναι δεν έρχεται η γαμημένη. 

Και έρχεται ο μεγάλος λιμός! Λεφτά γιοκ! Τα βάζεις με τον εαυτό 
σου, όταν τα είχες, την είχες δει Ι3 γ§θ και έκανες και ταξιδάκι, δάνειζες 
δανεικά και αγύριστα, έδωσες από εδώ, έδωσες από εκεί. Μα τι λες; 
Ούτε κάτι παράλογο έκανες, ούτε σε καμιά πολυτέλεια τα έφαγες, 
βοήθησες κάποιους ανθρώπους που είχαν ανάγκη και πήγες και ένα 
ταξιδάκι, αφού επιτέλους είχες χρόνο και χρήματα. 

Σύγχυση... αλλά, στο δια ταύτα. Τα λεφτά σώθηκαν και δουλειά 


Μια πρώτη μορφή αυτού του κείμενου συντάχθηκε από συντρόφους 
που δραστηριοποιούνται μέσα στα πλαίσια της ΣΚΥΑ και τον τελευταίο καιρό 
εργάζονται σε τηλεφωνικά κέντρα , με σκοπό να συζητήσουμε από κοινού για 
την εργασιακή μας καθημερινότητα. Σύντομα , όμως , ξέφυγε από τον κύκλο 
της διαδικασίας μας και αποτέλεσε μια μικρή αφορμή για επικοινωνία και 
με άλλους συναδέλφους στους χώρους όπου εργαζόμαστε , δημιουργώντας 
όμως παράλληλα την ανάγκη να θιχτούν εκτενέστερα περισσότερα ζητήματα 
από αυτά που προσπαθεί να θέσει το παρακάτω κείμενο. Με την έννοια 
αυτή, επιφυλασσόμαστε να επανέλθουμε. 


χρηστών τηλεπικοινωνιακών υπηρεσιών», στα 
03ΙΙ-0ΘΠΪΘΓ5. 

Η κρίση έδωσε την ευκαιρία στα μεγάλα 
αφεντικά του κλάδου, με την τρομοκρατία της 
απόλυσης, να εντατικοποιήσουν την εργασία στα 
τηλεφωνικά κέντρα ακόμα περισσότερο από όσο 
ήδη εντατικοποιημένη και σκληρή ήταν. Διαρκής 
πίεση για να «πιαστούν οι χρόνοι», δηλαδή να 
μειωθεί η χρονική διάρκεια της κάθε κλήσης 
ώστε να εξυπηρετούνται όλο και περισσότεροι 



Υπάρχει κανείς που να πιστεύει ότι «η Ελλάδα δεν παράγει 
τίποτα»; Ότι όλοι της οι τομείς βυθίζονται στην ύφεση; Κι όμως, υπάρχουν 
προοπτικές για τον ελληνικό καπιταλισμό και τομείς του σε πλήρη άνθιση. 
Οι τηλεπικοινωνίες είναι μέσα σε αυτούς τους τομείς. Είναι από τους πιο 
δυναμικά αναπτυσσόμενουςτομείς, με σημαντικές προοπτικές κερδοφορίας. 
Προοπτικές κερδοφορίας που, Αν στ' αλήθεια κανείς κοιτάξει πίσω από τα 
στατιστικάκαιτουςαριθμούςπου οι ίδιες οιεταιρίεςτου κλάδου δημοσιεύουν 
κάθε χρόνο, θα δει πως αυτές οι προοπτικές κερδοφορίας στην ουσία είναι η 
προεξόφληση των μελλοντικών προοπτικών πειθάρχησης των εργαζομένων 
τους. Τι σημαίνει αυτό με δυο λόγια; Υπερεντατικοί ρυθμοί εργασίας για ένα 
χαμηλό μισθό που όλο και μειώνεται, ανακύκλωση εργαζομένων μέσα από 
συνεχείς προσλήψεις/απολύσεις, και, πάνω από όλα, ελάχιστες συλλογικές 
αντιστάσεις. Να ποια είναι η εργασιακή συνθήκη χιλιάδων εργαζομένων 
σε αυτόν τον κλάδο, και ειδικά όσων δουλεύουν, όπως εμείς, στον πάτο 
αυτής της παραγωγικής πυραμίδας, στα «τηλεφωνικά κέντρα εξυπηρέτησης 


πελάτες, πίεση όμως και από τους ίδιους τους 
πελάτες, που ψάχνουν την παραμικρή αφορμή 
για να εκτονώσουν πάνω σου όλα τα νεύρα τους 
απέναντι στην εταιρία (με απειλές για μηνύσεις, 
βρίσιμο επί προσωπικού κτλ), ελαστικά ωράρια 
που αυξομειώνονται ανάλογα με τις ανάγκες της 
εταιρίας, κυλιόμενα ωράρια και βάρδιες που από 
πρωινές μπορεί να αλλάζουν σε απογευματινές 
ακόμα και μέσα στην ίδια εβδομάδα, εργασία τα 
σαββατοκύριακα καιτις αργίες, και μάλιστα στους 
ίδιους εντατικούς ρυθμούς με τις καθημερινές 
μέρες, γιατί τις αργίες πάντοτε η δουλειά που 
πρέπει να βγει μοιράζεται στις πλάτες λιγότερων, 
πολυειδίκευση και καταμερισμός καθηκόντων 
γιατί πλέον δεν είσαι υποχρεωμένος απλώς 
και μόνο να βγάλεις τη δουλειά που έβγαζαν 

περισσότεροι συνάδελφοί σου στην ίδια θέση, 
αλλά και τη δουλειά από άλλα τμήματα που 
πλέον έχουν καταργηθεί και οι θέσεις τους 
έχουν περικοπεί. Κι όλα αυτά εν μέσω ενός 
αποτρεπτικού περιβάλλοντος εργασίας, με 
εργαζόμενους στοιβαγμένους ο ένας δίπλα στον 
άλλον σαν ποντίκια σε αμπάρι πλοίου, με συνεχή 
ηχορύπανση από φωνές, με προϊσταμένους να 
κινούνται πέρα δώθε πάνω από τα κεφάλια μας, 
και τις καρέκλες που κάθεται κάποιος επί ένα 
συνεχόμενο 8ωρο να είναι ξεχαρβαλωμένες, εν 
αντιθέσει με τις ανατομικές των στελεχών. Χωρίς 
να υπολογιστεί σε όλα αυτά η μη δυνατότητα 
ενός εργαζομένου να έχει χρόνο να φάει σαν 
άνθρωπος αφού τα δεκάλεπτα διαλείμματα δεν 
φτάνουν για αυτό το σκοπό. 

Πρόκειται για μια δουλειά, επίσης, που 
δεν αρκεί καθόλου να είσαι απλώς και μόνο 
«παραγωγικός», αλλά, όπως φροντίζουν να 
σου μάθουν ήδη από την πρώτη στιγμή, πρέπει 
να είσαι όλο και περισσότερο παραγωγικός 
γιατί οι χρόνοι σου (πότε λόγκαρες, πότε ξε- 
λόγκαρες, πότε βγήκες διάλειμμα, πότε πήγες 
τουαλέτα, με τι ρυθμό δουλεύεις και πόσα λάθη 
κάνεις με αυτόν το ρυθμό, πότε συμπληρώθηκε 
η βάρδια και αν σχόλασες 5 λεπτά πιο πριν 
χωρίς να ειδοποιήσεις κτλ.) και, εν τέλει, το 
σύνολο της εργασιακής σου συμπεριφοράς 
καταγράφεται στους Η/Υ. Αυτή η συνεχής και 
ολοένα αναβαθμιζόμενη (ηλεκτρονική και μη) 
επιτήρηση εκμηδενίζει τις δυνατότητες λούφας 


ή σαμποτάζ. Τα πάντα καταγράφονται και ποσοτικοποιούνται. Και ό,τι 
ποσοτικοποιείται δεν ελέγχεται μονάχα, αλλά και συγκρίνεται. Συγκρίνεται 
με σκοπό ο καθένας να βλέπει το συνάδελφό του ανταγωνιστικά. Γιατί 
ο στόχος της παραγωγής εξισώνεται με την παραγωγικότητα του πιο 
παραγωγικού εργαζόμενου και η παραγωγικότητα του πιο παραγωγικού 
εργαζόμενου, του «3§θπϊ[?] του μήνα» (του Σταχάνοβ...), γίνεται στόχος όλου 
του τμήματος. Υπάρχει έστω και ένας που να πιστεύει ότι όλη αυτή η «άυλη» 
εργασία δεν παράγει υλικά κέρδη, πρώτα και κύρια, για τα εδώ αφεντικά; 

Ένα ακόμα φαινόμενο που ενδημεί στις τηλεπικοινωνίες είναι το 
λεγόμενο «ουΐ5ουιτίη§», δηλαδή η εργολαβική ανάθεση εργασιών μιας 
επιχείρησης σε τρίτες εταιρίες, προκειμένου πέσει το λειτουργικό τους 
κόστος. Με άλλα λόγια, οι εταιρίες τηλεπικοινωνιών αναθέτουν σε τρίτες 
εταιρίες (π.χ. Ιθ3ρ) να προσλάβουν προσωπικό, αντί να το κάνουν οι ίδιες. 
Ενώ λοιπόν από τη μία πλευρά υπάρχουν πανομοιότυπα τηλεφωνικά 
κέντρα που εξυπηρετούν την ίδια επιχείρηση για τον ίδιο ακριβώς σκοπό, 
από την άλλη το καθεστώς που ισχύει στην καθεμιά από αυτές, τόσο από 
άποψη συνθηκών όσο και αποδοχών, διαφέρει. Με τον τρόπο αυτό, αντί 
τα αφεντικά της μητρικής εταιρίας να προσλάβουν έναν 8ωρο εργαζόμενο 
με σύμβαση αορίστου χρόνου προτιμούν, μέσω των εταιριών αυτών, στη 
θέση αυτού του ενός να προσλάβουν δυο Λώρους με σύμβαση ορισμένου 
χρόνου. Μια σύμβαση (σύμβαση ανειδίκευτου εργάτη) που είναι άλλη από 
αυτό που πραγματικά κάνουμε ως εργαζόμενοι στα τηλεφωνικά κέντρα, 
δηλαδή ως χειριστές Η/Υ, με αποτέλεσμα να μη λαμβάνουμε ούτε επίδομα 
οθόνης/τηλεφωνικού κέντρου (το οποίο εξάλλου, ούτως ή άλλως, πλέον και 
επίσημα οι νέες νομοθετικές διατάξεις φρόντισαν να καταργήσουν από τα 
βαρέα και ανθυγιεινά). 

Ειδικά από το ξέσπασμα της κρίσης κι έπειτα, δίπλα σε φοιτητές και σε 
αυτούς που εργάζονταν περιστασιακά σε αυτές τις δουλειές με σκοπό να 
συμπληρώσουν ένα ελλειμματικό οικογενειακό εισόδημα έχουν προστεθεί 

δεν παίζει. Τι επιλογές έχεις; 

Συνδρομή από γονείς; Ούτε 
να το σκέφτεσαι. Να τους 
δώσεις και πάτημα για γκρίνια; 

Να σου θυμίσουν το πόσο 
"ξεροκέφαλος" είσαι, όταν σου 
έλεγαν να μπεις στο δημόσιο; 

Φίλοι, ευτυχώς υπάρχουν οι 
φίλοι. Αλλά δεν έχεις δανειστεί 
και ποτέ, άντε ρίξε τα μούτρα 
σου τώρα. Τι να κάνεις; 

Το σκέφτεσαι, δεν κοιμάσαι 
ένα βράδυ, δυο, τρία. Κρατάς 
τα ελάχιστα χρήματα που 
σου μείναν για το νοίκι, τρως 
μακαρόνια και φρυγανιές μια 
εβδομάδα, σε ταΐζει κάνας 
φίλος, πετάγεσαι και μια βόλτα 
από τα παιδιά στην κατάληψη 
και τρως μαζί τους. Για πόσο 
όμως; Τελικά δανείζεσαι,άντε 
βγήκε και αυτός ο μήνας! 

Αλλά ακόμη είσαι σε άρνηση. Δεν το πιστεύεις αυτό που σου 
συμβαίνει και δε θες να το συζητήσεις, νιώθεις ότι τα έχεις σκατώσει. Και 
αρχίζουν να σου φταίνε όλα. Και σου χτυπάει την πόρτα η μοναξιά, όχι 
αυτή που θες, η άλλη η πουτάνα, αυτή που σε τρώει. Και δε μιλάς και το 
παίζεις τρελίτσα. Πας σε συνελεύσεις και μιλάς για τα προβλήματα της 
κοινωνίας, λες και εσύ είσαι έξω από αυτή, για προβλήματα επιβίωσης, 
λες και εσύ δεν έχεις. Βγαίνεις σε καφενεία με φίλους και το παίζεις 
χορτάτος και ότι δεν έχεις όρεξη να πιεις για να τη βγάλεις με κάνα-δυο 
ευρώ το πολύ. Και μιλάς για τα προβλήματα των άλλων.. 

Αλλά μέσα σου λιώνεις. Γιατί ξέρεις πως τα σκάτωσες. Και 
απομονώνεσαι, είσαι με τους άλλους αλλά είσαι μόνος. Κανείς δε 
μπορεί να σε καταλάβει, σε παίρνει από κάτω, κοιμάσαι με άγχος 
(όταν καταφέρνεις να κοιμηθείς), ξυπνάς με άγχος. Διώχνεις όλους 
τους κοντινούς ανθρώπους, γιατί δε θες να τους φορτώνεις τα δικά 


σου. Απομόνωση, κατάθλιψη. 
Χαλάς τις σχέσεις με τους γύρω 
σου (ή έτσι νομίζεις), την ψυχή 
σου, το σώμα σου, μαραζώνεις, 
και φυσικά που δουλειά; 
Έτσι όπως έχεις καταντήσει, 
μια κινητή μιζέρια. Και το 
χειρότερο, δεν καταλαβαίνεις 
ή ακόμα χειρότερα, κάνεις 
πως δε καταλαβαίνεις τι σου 
συμβαίνει. Και κάπου εκεί 
ξεμενεις και από λεφτά για 
το νοίκι. Και τι κάνεις; Πας να 
μείνεις σε φίλους; Όχι. Που να 
φορτώνεσαι; Ούτε λεφτά να 
πας στο σουπερμάρκετ δε θα 
έχεις! Μα τι λες; λες και τους 
νοιάζει τους φίλους σου αν θα 
φέρνεις ψώνια στο σπίτι. Μπα, 
όχι, άσε, θα νιώθεις βάρος, 
άχρηστος. Στους γονείς; Μόνο 
που το σκέφτεσαι ανεβαίνουν οι σφυγμοί, νομίζεις πως θα πεθάνεις, 
άσε που κάνεις και βήματα πίσω και είναι σαν να τους δικαιώνεις ότι 
χωρίς αυτούς δε τα κατάφερες. Όχι, όχι. Μήπως να πας σε κατάληψη; 
Και πως να πας να μείνεις σε κατάληψη, όταν αλλιώς έχεις μάθει; Γιατί 
όλοι εμείς ή έστω η πλειοψηφία από εμάς, προτάσσουμε το συλλογικό 
τόσα χρόνια άλλα μήπως το προτάσσουμε ο καθένας από το σπιτάκι 
του, τη δουλίτσα του, την οικογένεια του, τη ζωή του γενικότερα, τον 
μικρόκοσμο του; Ασε που μετά το πας πιο πέρα και σκέφτεσαι: μήπως 
και όλοι αυτοί που ζούνε σε καταλήψεις, ζουν και πράττουν συλλογικά; 
Όχι, με άλλους όρους θα ήθελες να το κάνεις αυτό και όχι στα ζόρια σου 
καβάτζα η κατάληψη! 

Όποτε πάλι χάος. Ξανά μόνος, να τρως τους τοίχους με το βλέμμα. 
Ξανά κοιτάς το σημειωματάριο με τα έξοδα και τα χρωστούμενα. Αύριο 
βγαίνει η εφημερίδα με τις καινούργιες αγγελίες. 

τ.τ. 



όλο και περισσότεροι εργαζόμενοι με πολλαπλά πτυχία (με αξία ασφαλώς!), 
που λόγω της τεράστιας ανεργίας έχουν βρει καταφύγιο σε αυτού του είδους 
τις δουλειές. Ένα καταφύγιο, όμως, που επιτείνει το αίσθημα παγίδευσης 
σε μια δουλειά χωρίς μέλλον, όχι μόνο οικονομικά, αλλά που, αντικειμενικά 
μιλώντας, δεν αντέχει κάνεις να την κάνει για μεγάλο χρονικό διάστημα 
εξαιτίας των συνεπειών της για την υγεία. Μάτια που τσούζουν από την 
πολύωρη έκθεση στην οθόνη και όραση που σταδιακά εξασθενίζει, ακοή 
που χάνει σημαντικό μέρος του φάσματός της, μέση και αυχένας που έχουν 
«σπάσει» από την καθιστική ζωή, αλλά και ψυχοσωματικά προβλήματα που 
προκαλούνται από το συνεχές στρες και από την διαρκή εγρήγορση στην 
οποία πρέπει διαρκώς να βρίσκεσαι. Προβλήματα για τα οποία ειδικά οι πιο 
«παλιοί» (γιατί όποιος κάνει τη δουλειά αυτή για 2 ή 3 συνεχόμενα χρόνια 
είναι ήδη πολύ παλιός) αναφέρονται συχνά στα πηγαδάκια. 

Απέναντι σε αυτήν την πραγματικότητα, τα τελευταία χρόνια έχουν 
αρχίσει και εμφανίζονται, ολοένα και πιο δυναμικά, απόπειρες οργάνωσης 
από τα κάτω των εργαζομένων στα τηλεφωνικά κέντρα, σε μια προσπάθεια 
άρθρωσης αντιστάσεων απέναντι στην εργοδοτική αυθαιρεσία και στο 
φόβο που αυτή προκαλεί. Η αρχή γίνεται αμέσως μετά το φοιτητικό κίνημα 
του 2006-07 στη Θεσσαλονίκη, όπου κάποιοι/ες φοιτητές που εργάζονταν 
με συμβάσεις ορισμένου χρόνου σε συνθήκες ελαστικής ημιαπασχόλησης 
(τετράωρα) στατηλεφωνικάκέντρατουΟΤΕ αποφασίζουν ναδημιουργήσουν 
ένα σωματείο βάσης και να μιλήσουν για την εργασιακή τους εμπειρία 
παράλληλα με την ιδιότητα του φοιτητή. Λίγο αργότερα συγκροτείται και 
αντίστοιχο σωματείο στην Αθήνα, όπου οι εργαζόμενοι φοιτητές, όντας 
αποκλεισμένοι από τον κομματικοποιημένο γραφειοκρατικό συνδικαλισμό, 
αρχίζουν να οργανώνονται και να απαιτούντα δικαιώματάτους κυρίως πάνω 
σε ζητήματα ωραρίου, απλήρωτης εκπαίδευσης και φοιτητικών αδειών, 
καλώντας παράλληλα σε γενικές απεργίες. Ενδεικτικό της δυναμικής που 
είχε το εγχείρημα ήταν η σύγκρουση με τους εργατοπατέρες του ΟΤΕ στο 
συνέδριο της ΟΜΕ - ΟΤΕ τον Μάιο του 2009, όταν εκείνοι αρνήθηκαν να 
δώσουν το βήμα σε μέλη του σωματείου και ακολούθησαν προπηλακισμοί. 


Ωστόσο, το γεγονός πως η σύνθεση του κόσμου άλλαζε συνεχώς, εξαιτίας 
των συμβάσεων διάρκειας ενός χρόνου, οδηγούσε σε περιόδους έξαρσης 
και ύφεσης της δράσης των σωματείων. Σήμερα, ο ΟΤΕ απασχολεί πλέον 
ελάχιστους φοιτητές, με προοπτική να αντικαταστήσει και όσους έχουν 
απομείνει. 

Συγχρόνως, στις υπόλοιπες εταιρίες του κλάδου (Ν/οοΙθίοηθ, \Ν\ηό κτλ.) 
τα επιχειρησιακά σωματεία αγωνίζονται για την ανάκληση απολύσεων 
στα τηλεφωνικά κέντρα και παλεύουν ενάντια στις προσπάθειες μείωσης 
του κόστους από τα αφεντικά (ενοικιάσεις εργαζομένων, ουΐ5ουιτίη§ 
κτλ). Ένας αγώνας, όμως, δύσκολος, όχι μόνο γιατί υπάρχει ο τρόμος της 
απόλυσης ή γιατί στους περισσότερους χώρους δουλειάς δεν υπάρχει 
καμιά απολύτως οργάνωση, αλλά και γιατί και στις περιπτώσεις όπου αυτή 
υπάρχει πολλές φορές είναι γραφειοκρατικοποιημένη και δεν καλύπτει τους 
εργαζόμενους των τηλεφωνικών κέντρων, επιτείνοντας τους διαχωρισμούς 
και τις διαιρέσεις. Σε μια λοιπόν προσπάθεια οργάνωσης των τηλεφωνητών 
του υπόλοιπου ιδιωτικού τομέα πάνω σε κέντρα εξυπηρέτησης πελατών 
(ΤθΙθρθΓίοηπ3ηοθ, Ιθ3ρ, κτλ.) δημιουργήθηκε πρόσφατα η «συνέλευση 
εργαζομένων στα τηλεφωνικά κέντρα» (βλ. 3ΐ<ου5ΐιΙο.θδρΐν.ηθΐ). Μια 
συνέλευση που κινείται ανάμεσα στο δίλημμα του αν θα πρέπει να 
συγκροτηθεί σε σωματείο ή όχι, την προπαγανδιστική δουλειά στους 
χώρους εργασίας, και την παρέμβαση ενάντια στις απολύσεις. Ειδικά σε 
μια περίοδο όπως αυτή, στην οποία, παρά τα μεγάλα κέρδη, το σχέδιο των 
αφεντικών για απολύσεις και ανατροπή όλων των συμβάσεων βρίσκεται σε 
πλήρη εξέλιξη, ο αναβρασμός που υπάρχει μεταξύ των συναδέλφων δεν 
πρέπει να μείνει, όπως συνήθως, μόνο στα πηγαδάκια ή στις συναδελφικές 
παρέες. Ο δρόμος που έχουμε μπροστά μας είναι σίγουρα πολύ δύσκολος. 
Ας μην είναι τουλάχιστον μοναχικός, αλλά συλλογικός. 

Εργαζόμενοι/ες σε ε3ΐΙ-οθηΐθΓ5 

ουτεΙΚΑ 



Πριν από 2-3 χρόνια θα ακουγόταν σαν ανέκδοτο στη συνδικαλιστική 
νηνεμία του κλάδου των ΜθθΙί3: Πρόταση για απεργία διάρκειας της ΕΣΗΕΑ 
μετά από έκτακτη γενική συνέλευση 1200 μελών της, ενώ οι εργαζόμενοι του 
Άλτερ και της Ελευθεροτυπίας βρίσκονται εδώ και μήνες σε κινητοποιήσεις 
διάρκειας, με τους πρώτους να μεταδίδουν απεργιακά μηνύματα μέσω 
του τηλεοπτικού σήματος του σταθμού και τους δεύτερους να εκδίδουν 
απεργιακά φύλλα. 

Κι όμως δεν είναι ανέκδοτο, αλλά η σκληρή πραγματικότητα που, 
εν έτει 2012, επιβάλλει η σφαγή που έχουν εξαπολύσει τα αφεντικά 
στους μισθούς των εργαζομένων και τις συλλογικές τους συμβάσεις. Μια 
πραγματικότητα αντιφατική, κατά βάση απογοητευτική σε σχέση με τις 
αντιστάσεις που ορθώνονται απέναντι στο γιουρούσι των αφεντικών, αλλά 
σίγουρα ελπιδοφόρα και χρήσιμη αν μελετηθεί χωρίς τα πατομπούκαλα 
της ιδεολογίας. Αν δηλαδή οι εργαζόμενοι των ιτΐθθΙί3 αναγνωριστούν ως 
αυτό που είναι, μέσα από αυτό που κάνουν. Δηλαδή, αν αναγνωριστούν 
ως εργαζόμενοι σε μαζικούς χώρους του τριτογενή τομέα, με υψηλό βαθμό 
παραγωγικής (άρα και απεργιακής) δύναμης, αναντίστοιχης με το επίπεδο 
τηςταξικήςτους συνείδησης, ή καλύτερατης εμπειρίαςτους από συλλογικούς 
αγώνες που πάνε κόντρα στο κυρίαρχο ατομικιστικό μοντέλο εργαζόμενου 
και στις συντεχνιακές λογικές των εργατοπατέρων. Αρα τόσο οι αντιφάσεις 
όσο και τα συμπεράσματα των απεργιακών αγώνων στα ιτιθοΠ3 αποκτούν 
αξία χρήσης για το σύνολο των αγώνων της σύγχρονης εργατικής τάξης. 

Πρώτο και βασικό συμπέρασμα: Καμιά, μα καμιά εμπιστοσύνη στους 
εργατοπατέρες. Αριστερούς, δεξιούς, μνημονιακούς, αντιμνημονιακούς κι 
ό,τι άλλο δηλώσουν. Δεν πρόκειται για αριστερίστικη ηθικολογία, αλλά για 
μια πολύ ρεαλιστική αποτίμηση του ρόλου τους σε σχέση με τις επιτακτικές 
ανάγκες του εξελισσόμενου ταξικού πολέμου. Μπορεί να αναγκάζονται 
να περνούν σε θέση αγωνιστικής άμυνας απέναντι στην επίθεση των 
αφεντικών που πλήττει και το διαμεσολαβητικό τους 

ρόλο, αλλά η πρώτη 
και κύρια φροντίδα 
τους παραμένει η 
διαφύλαξη αυτής της 
διαμεσολαβητικής 
ιδιότητας. Και 

μη ξεχνάμε: Οι 

εργατοπατέρες, 
ως πράκτορες 

των κομμάτων 

στο εσωτερικό της 
τάξης μας, έχουν τις 
κατάλληλες γνωριμίες 
και περιβάλλοντα ώστε 
να προσαρμοστούν στις 
νέες συνθήκες και να μη 
πεινάσουν ποτέ... 

Τη μαζική διάθεση 
της βάσης των μελών 
της ΕΣΗΕΑ για απεργία 
διάρκειας, οι αριστεροί 
(ΣΥΡΙΖΑ και ΠΑΜΕ) 
εργατοπατέρεςφρόντισαν 
να τη σπρώξουν στις 
αγαπημένες τους 

εκλογικές διαδικασίες, 
σύμφωνα πάντα με 
το καταστατικό της 
συντεχνιακής τους δομής. 
Στη ψηφοφορία που ακολούθησε τη μαζική γενική συνέλευση η απεργιακή 
πρόταση διασπάστηκε στα δυο: Οι εργατοπατέρες του ΣΥΡΙΖΑ στήριξαν μια 
άνευρη από άποψη απεργιακού περιεχομένου και προοπτικής πρόταση, ενώ 
οι εργατοπατέρες του ΠΑΜΕ πλειοδότησαν σε ένα ριζοσπαστικό αλλά εντέλει 
διασπαστικό πλαίσιο αγώνα. Έτσι, η απεργιακή πλειοψηφία μειοψήφησε 
σε σχέση με την απεργοσπαστική πρόταση που ανέλαβαν να εκφράσουν οι 
συνεχιστές του πάλαι ποτέ ΠΑΣΟΚ στους εργασιακούς χώρους, δηλαδή οι 
«συνετοί» και «ρεαλιστές» συνδικαλιστές της ΔΗ Μ ΑΡ, που επιζητούν διάλογο 
με τα αφεντικά τους και όχι απεργίες, κατακτώντας επάξια τη ταμπέλα του 
«αλήτες, ρουφιάνοι, εργοδοτικοί». 

Κάπως έτσι, η κεντρική απεργιακή μάχη που θα μπορούσε να ορθώσει 
ένα ανάχωμα στη προώθηση των ατομικών, επιχειρησιακών συμβάσεων, 
στις περικοπές μισθών, στην εκ περιτροπής εργασία, στις πτωχεύσεις 
μέσω του άρθρου 99 και τις μαζικές απολύσεις, δε δόθηκε ποτέ και τα 
αφεντικά συνέχισαν απρόσκοπτα το γιουρούσι τους πάνω στην αξία της 


Ούτε «μαύρα», ουτε«μπλοκάκι», ούτε «πρακτική άσκηση», 

ΟΙ ΕΡΓΑΖΟΜΕΝΟΙ ΖΕ 
ΕΙΛΗΖΕΟΓΡΑΦΙΚΑ 5ΙΤΕ5 
ΔΙΚΑΙΟΥΜΑΣΤΕ ΣΥΜΒΑΣΗ 
ΣΥΝΤΑΚΤΩΝ 


ΔΙΚΑΙΟΥΜΑΣΤΕ 


★Βασικό μισθό, 
ΓίλήΡΠ ασφάλιση, 
δώρα και επιδό¬ 
ματα 


★Ρεπό δυο φορές 
την εβδομάδα και 
υπερωρία κή αμοιβή 
νια ερνασία Σαββα¬ 
τοκύριακα, αργίες 
και νύχτα. 


*Συνδικαλι- 
στικά/απεργι- 
ακά δικαιώμα¬ 
τα. 


εσωτερικός συντάκτηΓίίΕβήαη 9 _. υ ζητουσε να πληρώνεται ως 
<7Τ«ς συλλογικές συμβάσεις^των ενί^εω^ουν^κτών^^^ ε Ρνασία 


τερες. χωρίς κόμματα, μόνο με τη συλλονική ^ δ,αδικτυου · Χ ω Ρ·ζ ερνατοπα- 

ΝΑ ΤΑ ΠΑΡΟΥΜΕ ΟΛΑ ΠΙΣΟ 

Ι<3ΐ3ΐΐρ5Ϊβ5Ϊθ3.6Ιθ95ρθ£.ΟΟΓη 


εργατικής δύναμης. Αυτό που μένει είναι μικρά οχυρά αντίστασης γύρω 
από το τελευταίο αυτονόητο για κάθε εργαζόμενο αυτού του πλανήτη. Να 
πληρώνεται όταν έχει δουλέψει. Με αυτή την έννοια, οι απεργίες και οι 
επισχέσεις εργασίας στο «Αλτερ», στην «Ελευθεροτυπία», στον «Κόσμο του 
Επενδυτή» κ.α. δεν έχουν και πολλά ηρωικά χαρακτηριστικά να επιδείξουν. 
Μάλιστα αντιμετωπίζουν αρκετά εσωτερικά προβλήματα συσπείρωσης 
και περιορίζονται σε μεγάλο βαθμό στις δικαστικές πτυχές του αγώνα για 
τα δεδουλευμένα, χωρίς να συντονίζουν τις απεργιακές τους μάχες μαζί μ' 
αυτές άλλων κλάδων (Χαλυβουργία, Λουκίσσα, 3Ε Εκτυπωτική κ.α.) σ' ένα 
συνολικότερο απεργιακό μέτωπο (και η «παναττική απεργία» του ΠΑΜΕ στις 
19 Γενάρη φρόντισε να «κάψει» κάθε τέτοια προοπτική που θα μπορούσε 

να γεννηθεί μέσα από την από τα κάτω επικοινωνία των απεργών). Όμως, 
έστω κι έτσι, κάποιοι νεόπτωχοι εργαζόμενοι συναντιούνται κάθε μέρα, 
περιφρουρούν τις απεργίες τους, αναγνωρίζουν εχθρούς και φίλους και 
μέσα από τις κοινότητες αγώνα που φτιάχνουν συνειδητοποιούν τη ταξική 
τους δύναμη. 

Το πιο ενδιαφέρον για τον ταξικό ανταγωνισμό χαρακτηριστικό αυτών 
των αγώνων είναι η προσπάθεια εκφοράς απεργιακού λόγου μέσα από 
τα Μέσα που τα έχουμε συνηθίσει υπό τον έλεγχο των αφεντικών. Πολλές 
γιαγιάδες σε απομακρυσμένα χωριά της Ελλάδας πληροφορήθηκαν για τους 
δεκάδες εργατικούς αγώνες στα ιτΐθθΙί3 κι όχι μόνο, μέσα από την κατάληψη 
στη ροή προγράμματος του τηλεοπτικού σήματος του «Αλτερ», στην οποία 
είχαν προχωρήσει οι εργαζόμενοι του σταθμού μέχρι πρόσφατα. Το κράτος, 
αναγνωρίζοντας την επικινδυνότητα αυτής της πρακτικής, έριξε τελείως το 
σήμα του σταθμού. Οι εργαζόμενοι της «Ελευθεροτυπίας», από τη μεριά 
τους, προχώρησαν στην έκδοση δυο απεργιακών φύλλων που εξαντλήθηκαν 
σε πολύ σύντομο χρονικό διάστημα, παρά τις προσπάθειες της Μάνιας 
Τεγοπούλου να τα σαμποτάρει. 

Τέτοιες προσπάθειες εργατικής αντιπληροφόρησης είναι πολύ 
σημαντικές για μια σειρά από λόγους: Αποδεικνύουν στην πράξη τον έλεγχο 
των εργατών επί της παραγωγικής διαδικασίας (το «χωρίς εσένα γρανάζι 
δε γυρνά»), καθώς και τον έλεγχο των αφεντικών επί του παραγόμενου 
προϊόντος. Ταυτόχρονα αποτελούν γέφυρες αλληλεγγύης με την υπόλοιπη 
κοινωνία που βλέπει στους απεργούς των ιτΐθθΙί3 άλλο ένα πληττόμενο και 
μαχόμενο κομμάτι, κι όχι ένα «βολεμένο» κλάδο που αναμεταδίδει την 
άποψη των αφεντικών. 

Η παραγωγική όμως θέση των εργαζόμενων στα ΜΜΕ - οι οποίοι είναι 
διαχωρισμένοι από την κοινωνία και πολυδιασπασμένοι στο εσωτερικό 
του κλάδου τους - δημιουργεί αντιφάσεις που αντικατοπτρίζονται στο 
περιεχόμενο αυτών των μέσων απεργιακής αντιπληροφόρησης. Αν και τα 
φύλλα αυτά ονομάζονται απεργιακά και τυπικά εκδίδονται υπό εργατικό 
έλεγχο, ωστόσο το περιεχόμενό τους εξακολουθεί να είναι σε γενικές γραμμές 
το περιεχόμενο ενός εντύπου που απευθύνεται σε ένα ευρύ αγοραστικό 
κοινό, και όχι τόσο μιας εφημερίδας αντιπληροφόρησης που εκδίδεται 
από αγωνιζόμενους απεργούς. Αναπαράγεται λοιπόν ακέραια η (αστική) 
ιδεολογία περί «δημοσιογραφικού λειτουργήματος», μαζί με όλους τους 
συνακόλουθους διαχωρισμούς πνευματικής και χειρωνακτικής εργασίας, 
δημοσιογράφων - τεχνικών, αλλά και δημοσιογράφων - κοινωνίας. 

Συνοψίζοντας, η απεργία διάρκειας δεν έγινε, οι απεργίες διάρκειας 
είναι όμως παρούσες και συνεχίζουν να υπενθυμίζουν στα αφεντικά την 
αντικειμενική δυσκολία του εγχειρήματος «να τους τα πάρουμε όλα». 
Αυτοί οι αντιφατικοί αγώνες αποτελούν το πεδίο διαμόρφωσης και 
ριζοσπαστικοποίησης αυτού που συνηθίζουμε να ονομάζουμε «ταξική 
συνείδηση». Ένας τέτοιος αγώνας διεξάγεται υπόγεια και από μειοψηφικά 
κομμάτια του υποτιμημένου προλεταριάτου των ενημερωτικών 5ίΐθδ, του 
«μέλλοντος της δημοσιογραφίας». Ενός νεανικού προλεταριάτου που δεν θα 
είχε δικαίωμα συμμετοχής σε μια απεργία διάρκειας και εκ θέσεως δεν μπορεί 
να υπερασπιστεί τις συλλογικές συμβάσεις των σωματείων στα ΜΜΕ, αφού 
στην συντριπτική πλειοψηφία του δουλεύει «μαύρα» ή με «μπλοκάκι». Αυτό 
το κομμάτι (εκφραζόμενο μέσα από την κινηματική δραστηριοποίηση της 
«συνέλευσης έμμισθων, άμισθων, «μπλοκάκηδων», «μαύρων», ανέργων και 
φοιτητών στα ΜΜΕ», βλ. και Ι<3ΐ3Πρ5ίθδίθ3.όΙο§5ροΐ.οοηη) πέτυχε πρόσφατα 
μια μικρή αλλά σημαντική νίκη: Απέσπασε δικαστική απόφαση, σύμφωνα 
με την οποία οι πληροφοριακοί εργάτες των δίΐθδ δικαιούνται σύμβασης 
συντακτών. Δείχνοντας έτσι ότι απέναντι στον ολομέτωπο βομβαρδισμό των 
αφεντικών που έχει ως στόχο τη «κινεζοποίηση» της τάξης μας, όχι μόνο δεν 
έχουμε πει την τελευταία μας λέξη, αλλά, αντίθετα, τώρα αρθρώνουμε τις 
πρώτες μας απεργιακές φράσεις. 

πολυεργαλείο 

Η ακόλουθη συνέντευξη έγινε στον ΑιίοΙγθ\λ/ Κο55, από την Αιίπ3 (Ζυιτίο και τον 
<3ί§ί Κο§§θγο το Δεκέμβρη του 2011 και μπορεί να βρεθεί εδώ. 

Μέσα σε ποιες συνθήκες κατέστη δυνατή η ανάδυση του Οεευργ \Ι\Ιβ\\ 
δΐΓθθΐ και με ποιους τρόπους μετασχηματίζει την Αμερικάνικη κοινωνική 
κατάσταση; 

Τα αυθόρμητα πολιτικά γεγονότα είναι δυνατόν να συμβούν ανά 
πάσα στιγμή, αν και δεν είναι εύκολο να προβλέψεις πού και πότε θα 
πυροδοτηθούν. Νομίζω ότι αν το κίνημα Οοουργ είχε ξεπηδήσει ένα χρόνο 
ή έξι μήνες νωρίτερα, δεν θα είχε μαζικοποιηθεί και διαδοθεί με τον ίδιο 
τρόπο. Ένας παράγοντας ήταν η "αργοπορία" στα κινηματικά πράγματα των 
ΗΠΑ - πότε, αναρωτιόμασταν όλοι, θα αρχίσουμε να βλέπουμε και στην 
Αμερική τις παγκόσμιες κοινωνικές αντιδράσεις; Ένας δεύτερος παράγοντας 
ήταν η, έντονη πλέον, λαϊκή απέχθεια προς την μονοπώληση της πολιτικής 
σφαίρας από την ΝΛ/θΙΙ 5ϊγθθϊ. Λίγες μόλις εβδομάδες πριν την κατάληψη, ο 


δομές και το λόγο του Οοουργ - πρώτα και κύρια το κίνημα ενάντια στην 
παγκοσμιοποίηση. Όσον αφορά τους εργατικούς αγώνες, πιστεύω ότι η 
αλληλεγγύη που έδειξαν τα συνδικάτα της πόλης προς τους υποτιμημένους 
εργάτες του πανεπιστημίου υπήρξε ένα σημαντικό υπόβαθρο. Όσον αφορά 
τα καινούρια χαρακτηριστικά, σίγουρα ο συλλογικός προβληματισμός 
πάνω στο ζήτημα του χρέους αποτελεί βασικό κομμάτι του κινήματος. Η 
αντιμετώπιση του εκβιασμού του χρέους ήταν για τις χώρες του Νότου η 
καθημερινότητα των τελευταίων 30 χρόνων. Μέσα στα τελευταία χρόνια, 
οι συνέπειες αυτού του εκβιασμού χτύπησαν στην καρδιά του παγκόσμιου 
Βορρά. Είναι το παράδειγμα της κότας που επιστρέφει να κουρνιάσει στο 
κοτέτσι, όπως το είχε θέσει παλιότερα ο ΜθΙοοΙιπ X. 

Ποια είναι η σύνθεση του κινήματος με όρους τάξης και φυλής, ή και ηλικίας; 
Ποιες είναι οι μορφές οργάνωσης και επικοινωνίας που αναδύονται εντός 


του; 



ϋου§ ΗθηννοοοΙ και η Ι_ίζ3 Ρθ3ϊΓιθγ5ϊοπθ έστειλαν κάποιες προσκλήσεις σε 
συγκεκριμένους αριστερούς νεοϋορκέζους για μια συζήτηση με τίτλο "Γιατί 
Να Ασχοληθούμε Αλλο;" Η συζήτηση αυτή είχε σκοπό να επικοινωνήσει, ή 
να κατευνάσει, τα αισθήματα απόγνωσης που διακατείχαν πολλούς από μας 
όσον αφορά το τι μέλλει γενέσται εδώ πέρα. Δε χρειάζεται καν να αναφέρω 
ότι η ψυχολογία μας έκανε στροφή 180 μοιρών κατά τους τελευταίους μήνες. 
Ζω στις ΗΠΑ εδώ και 30 χρόνια και δεν έχω ξαναδεί τίποτα που να πλησιάζει 
την ορμή και τη δυναμική του σημερινού κινήματος. Αυτά τα 30 χρόνια 
ανήκαν όλα στη ΝΑ/311 5ϊγθθϊ, τα επόμενα 30 μπορούν και πρέπει να ανήκουν 
σε μας αν το κίνημα Οοουργ καταφέρει να διατηρήσει την ενέργεια και την 
δημιουργικότητά του. 

Ο τρόπος που και εγώ ο ίδιος μπήκα στο κίνημα δεν παρουσιάζει καμία 
ιδιαιτερότητα. Κινητοποιήθηκα αρχικά ως περίοικος - μένω κοντά στο πάρκο 
Ζυοοοΐΐ - και γρήγορα μετατράπηκα σε συμμετέχοντα - μέσα από τις πρώτες 
μαζικές πορείες και την ομάδα εργασίας για την εκπαίδευση - και αργότερα 
σε συνδιοργανωτή της πρωτοβουλία για το θέμα των φοιτητικών δανείων. 
Όπως και πολλοί γνωστοί μου, χώθηκα με τα μπούνια στο κίνημα πολύ 
εύκολα και φυσικά, έτσι όπως θα 'πρεπε να 'ναι κάθε εμπειρία εμπλοκής με 
ένα κίνημα. 

Πολλοί αναφέρονται στο Θ\Λ/5 ως ένα απρόβλεπτο γεγονός. Αλλά 
υπήρξαν αρκετοί πρόσφατοι αγώνες που δημιούργησαν το ιστορικό 
φόντο του κινήματος: για παράδειγμα οι απεργίες στο Πανεπιστήμιο της 



Νέας Υόρκης και τις δημόσιες μεταφορές το 2005. Πιστεύεις ότι στο 0\Λ/5 
πραγματοποιείται μια διαδικασία συνάντησης και ζύμωσης πολιτικών 
πρακτικών και υποκειμενικοτήτων ή ότι κυριαρχούν κάποια ριζικά 
καινούρια χαρακτηριστικά; 

Υπάρχουν πολλά διαφορετικά περιεχόμενα που διαχέονται μέσα στις 


Η σύνθεση των πρώτων καταληψιών ήταν κάπως περιορισμένη - ήταν 
κυρίως μορφωμένοι λευκοί νέοι και νέες, αρκετοί απ' τους οποίους είχαν 
συμμετάσχει στο κίνημα της αντι-παγκοσμιοποίησης. Για πολλούς βέβαια 
ήταν η πρώτη πολιτική διαδικασία που συμμετείχαν.Έπειτα υπήρχαν κάποιοι 
"ταξιδιώτες", χωρίς απαραίτητα πολιτικά κίνητρα, που κοιμούνταν στο πάρκο 
από την αρχή της κατάληψης. Αυτή την στιγμή, παρόλα αυτά, η κινηματική 
σύνθεση είναι πολύ πιο πλούσια - τα συνδικάτα της πόλης εμπλέκονται όλο 
και περισσότερο, συμμετέχουν πλέον άνθρωποι κάθε ηλικίας και η ομάδα 
εργασίας των έγχρωμων καταληψιών έχει κάνει πολύ σημαντική δουλειά. Η 
αμεσοδημοκρατική διαδικασία της γενικής συνέλευσης αποτελείτο βασικό 
οργανωτικό κύτταρο του κινήματος και έχει ήδη αρχίσεινα δημιουργεί κάποια 
ρήγματα στον παραδοσιακό τρόπο κοινωνικής οργάνωσης. Για παράδειγμα 
κάποια λύκεια της πόλης έχουν αντικαταστήσει τις αντιπροσωπευτικές 
δομές των μαθητικών διαδικασιών με την οριζόντια διαδικασία της γενικής 
συνέλευσης. Έχει αποδειχτεί πιο μεταδοτικό απ' ότι περιμέναμε. Είναι κάτι 
που ενθαρρύνει τη διάχυση της αυτονομίας, μιας και κάθε ομάδα μπορεί να 
δημιουργήσειτη δική της συλλογική διαδικασία (και υπάρχουν πλέον πολλές 
στη Νέα Υόρκη). Μ' αυτόν τον τρόπο η πρόσωπο-με-πρόσωπο διαδικασία 
λήψης αποφάσεων αλληλοσυμπληρώνεται με την διάχυση της πληροφορίας 
μέσω των κοινωνικών δικτύων που χρησιμοποιούν οι αγωνιζόμενοι. Για την 
ακρίβεια, θα έλεγα ότι η ισορροπία μεταξύ της άμεσης επικοινωνίας και της 
χρήσης των κοινωνικών δικτύων είναι κεντρικό στοιχείο του κινήματος. 

Η ιδιωτικοποίηση και η επιχειρηματικοποίηση της πρόνοιας και των 
κοινωνικών αναγκών (εκπαίδευση, στέγαση, υγεία, μεταφορές) 
καταλαμβάνουν κεντρικό ρόλο μέσα στους σημερινούς αγώνες σε 
παγκόσμιο επίπεδο. Στην Ευρώπη επίσης εμφανίζεται η προτροπή για 
"κοινωνική στάση πληρωμών" εκ μέρους των εργατών, των επισφαλών, 
των ανέργων. Ακούγεται αρκετά παρόμοιο με το δικός σας σύνθημα "Δεν 
Μπορούμε, Δεν Θέλουμε, Δεν Πρόκειται Να Πληρώσουμε". Θέλεις να 
εξηγήσεις τι είναι η καμπάνια για την άρνηση των φοιτητικών δανείων; 

Απ' την αρχή ακόμα, το ζήτημα των φοιτητικών δανείων είχε τεθεί εμφατικά 
τόσο στο ΟΝΛ/5 όσο και σε άλλες διαδικασίες του κινήματος. Με τον Οθογ§θ 
Έ3ΐΐθηΐζί5 και τη 5ί1νΐ3 Ρθάθπα οργανώσαμε εκδηλώσεις για τα φοιτητικά 
δάνεια στο ΟΝΛ/5 από τα μέσα του Οκτώβρη. Απευθύναμε ένα κάλεσμα σε 
αγωνιστές και αγωνίστριες για τη δημιουργία μιας ομάδας εργασίας που θα 
συνέδεε το ζήτημα με την συνολικότερη δομή και κρίση της πανεπιστημιακής 
εκπαίδευσης. Η κεντρική μας παραδοχή ήταν ότι τα πανεπιστήμια των ΗΠΑ 
όλο και περισσότερο βασίζονται στον οικονομικό εκβιασμό των ανθρώπων 
που υποτίθεται ότι εξυπηρετούν. Έτσι σχηματοποιήσαμε μια καμπάνια 
με τις βασικές μας πολιτικές θέσεις (την άρνηση πληρωμής, την απειλή 
"απεργίας χρέους" κλπ) με σκοπό να δώσουμε στους υπερχρεωμένους 
φοιτητές μια ευκαιρία να δράσουν συλλογικά αντί να υποφέρουν μόνοι τους 
το βασανιστήριο της αποπληρωμής του δανείου. Καλούμε τους φοιτητές- 
αρνητές του δανείου να σταματήσουν την αποπληρωμή των δόσεων μόλις 
βρεθούν συνολικά ένα εκατομύριο αποφασισμένοι αρνητές και διεκδικούμε 
ελεύθερη και δωρεάν πρόσβαση σε όλα τα δημόσια πανεπιστήμια, άνοιγμα 
των οικονομικών βιβλίων των ιδιωτικών πανεπιστημίων και διαγραφή όλων 
των φοιτητικών χρεών. Μπορείτε να διαβάσετε περισσότερα στο ήΐΐρ:// 
\Λ/\Λ/νν.οαουργ5ΐυοΙθη1:οΙθΐ3ΐθ3ΐτιρ3ί§η.θΓ§. 

Οι σοσιαλδημοκράτες και φιλελεύθεροι πολιτικοί και αναλυτές (π.χ ο Ρ3υΙ 
ΚΓυ£ΓΠ3η) λένε: έχετε δίκιο. Αλλά μ' αυτό προσπαθούν να μειώσουν την 
ριζοσπαστικότητα του κινήματος περιορίζοντάς το σε λίγες μεμονωμένες 
μετριοπαθείς διεκδικήσεις. Απ' την άλλη, φαίνεται ότι το κίνημα Οοουργ 
αντικατοπτρίζει επίσης το τέλος της ελπίδας Οόθίτίθ. Αντί να εκφράζονται 
αιτήματα για κυβερνητική αλλαγή, αναδύονται πρακτικές για παγκόσμια 
ανατροπή. Μ' αυτήν την έννοια η άρνηση του χρέους είναι πρώτα απ' όλα 
επανοικειοποίηση του κοινωνικού πλούτου. Απ' αυτήν την σκοπιά, θα 
μπορούσαμε να πούμε ότι πρόκειται για ένα κίνημα ανατροπής. Τι γνώμη 
έχεις γι' αυτό; 

Συμφωνώ. Η καμπάνια μας συγκροτείται ως πρωτοβουλία με στόχο τη 
δράση και όχι σαν άθροισμα επιμέρους αιτημάτων, μιας και μοιραζόμαστε 
την συλλογική νοοτροπία του Οοουργ ότι τα περισσότερα αιτήματα είναι 
αδύνατο να ικανοποιηθούν από το υπάρχον πολιτικό σύστη μα όσο παραμένει 
δεσμευμένο από την χυδαία επιρροή των επιχειρηματικών κύκλων. Οι 
δράσεις για την επανοικειοποίηση του πλούτου και της εξουσίας δεν είναι 
μόνο αποτελεσματικές στο να επαναφέρουν την δύναμη στους από-κάτω 
- είναι επίσης συγκροτητικά στοιχεία μιας νέας πολιτικής κουλτούρας. Οι 
περισσότεροι συμμετέχοντας στο Οοουργ μιλούν ανοιχτά για την προσωπική 
τους αλλαγή μέσα απ' το κίνημα - η γλώσσα τους είναι συχνά η γλώσσα της 
ριζοσπαστικής αφέλειας, ένα απόλυτα δηλωτικό σύμπτωμα της γέννησης 
μιας νέας "δομής του συναισθήματος" όπως το είχε θέσει κάποτε ο Κ3γ- 
ιτιοηοΙ ΝΛ/ΪΙΜ3ΓΠ5. Οπωσδήποτε το πολιτικό σύστημα θα προσπαθήσει να 
ενσωματώσει κομμάτια του κινήματος, κάτι το οποίο σε αντίθεση με άλλους 
αγωνιστές δεν το βλέπω σαν καταστροφικό. Είναι αδύνατον να χτίσεις ένα 
αδιαπέραστο τοίχος μεταξύ των πρακτικών του κινήματος και των κινήσεων 
της κυριαρχίας. 

Πρόσφατα γίναμε μάρτυρες της έμπρακτης αλληλεγγύης του Συνδικάτου 
Εργατών Μεταφορών 100 προς το Οοουργ ΝΛ/3ΙΙ δΐΓθθΐ. Ποια είναι η σχέση 
του κινήματος Οοουργ με τους εργατικούς αγώνες; 

Τα συνδικάτα του δημόσιου τομέα όχι μόνο στήριξαν αλλά συμμετείχαν 
και ενεργά στο ΟΝΛ/5. Η αλληλεγγύη που έδειξαν προς το πάρκο Ζυοοοΐΐΐ 
οι οκοδόμοι από το εργοτάξιο του ΝΛ/ογΙοΙ ΤγθοΙθ Έθπϊθγ λίγο πιο πέρα ήταν 
επίσης ιδιαίτερα σημαντική. Οι συνδικαλιστικοί ηγέτες, και κυρίως η βάση 
των συνδικάτων, έχουν εκφραστεί πολύ θετικά για την επιτυχία του Οοουργ 
στο να παρέμβει πολιτικά και να προσελκύσει το ενδιαφέρον του κόσμου. 
Αυτήν τη στιγμή υπάρχει ομάδα για την εργασία στο ΟΝΛ/5 και η συμμετοχή 
και το άνοιγμα στους εργαζόμενους είναι μέχρι στιγμής εντυπωσιακά. 

Ποια είναι η σχέση του Θ\Λ/5 με το πανεπιστήμιο σαν χώρο καπιταλιστικής 
παραγωγής και κοινωνικής σύγκρουσης; Ποια είναι η σχέση του Θ\Λ/5 με 
τους αγωνιστές εντός του πανεπιστημίου; 

Η φάση Οοουργ στα Πανεπιστήμια ξεκινάει μόλις τώρα στο κίνημα και είναι 
ένα φυσικό επόμενο βήμα. Η καταστολή στο πάρκο Ζυοοοΐΐ συνέπεσε με την 
διάχυση στα πανεπιστήμια εδώ στην Νέα Υόρκη, την Καλιφόρνια και αλλού. 
Στη Νέα Υόρκη υπήρξε μια εβδομαδιαία γενική συνέλευση φοιτητών όλης 
της πόλης, έγιναν εκδηλώσεις του Λαϊκού Πανεπιστημίου στο ΝΥϋ και το 
Νθ\λ/ δοήοοΙ και πραγματοποιήθηκαν αρκετές εκπαιδευτικές διαδηλώσεις, 
όπως και μια μονοήμερη απεργία. Τελευταία η προσοχή έχει στραφεί προς 
την διαμαρτυρία ενάντια στην αύξηση των διδάκτρων του ΈΙΙΝΥ. Αν και η 
πρόσβαση ήταν μέχρι τότε απόλυτα ελεύθερη (κάτι που το έκανε ένα απ' τα 
σημαντικότερα πανεπιστήμια της εργατικής τάξης), τα δίδακτρα επιβλήθηκαν 
για πρώτη φορά στο (ΧΙΝΥ μετά τη δημοσιονομική κρίση του 1976. Αυτή η 
επίθεση θεωρείται γενικά το πρώτο χτύπημα του νεοφιλελευθερισμού στην 
δημόσια εκπαίδευση των ΗΠΑ. Το ειδικό συμβολικό βάρος του ΈΙΙΝΥ καθιστά 
κεντρική την παρέμβαση σ' αυτό για την αλλαγή της κατάστασης. Αυτή τη 
στιγμή το Οοουργ στα Πανεπιστήμια προσπαθεί να δημιουργήσει ένα 
πανεθνικό δίκτυο. Κάποιοι πρυτάνεις, όπως του Νθ\λ/ 5οΓιοοΙ, εμφανίζονται 
ακόμα και θετικοί, ενώ άλλοι έχουν καταφύγει στην βοήθεια της κρατικής 
καταστολής. Όπως και σ' όλη τη σύντομη ιστορία του Οοουργ, κάθε φορά 
που οι μπάτσοι σηκώνουν τα γκλομπ και διαλύουν αναίτια συγκεντρώσεις, 
το κλίμα γέρνει εις βάρος της εξουσίας και υπέρ των αγωνιζόμενων. Ίσως 
περισσότερο απ' όλα τα άλλα αυτό είναιτο κεντρικό στοιχείο που αποδεικνύει 
την ορμή του κινήματος σ' αυτήν τη φάση. 

ΙηδοΙνθηΐ \Α/ογΙ<θγ5 οί ΐΓΐθ ΝΛ/ογΙοΙ, ΕοΙυ-Ϊ3θΐθΓγ 
μετάφραση Α§θ5ίΐ3υ5 53 πϊ3ποΙθγ 


Ο Ν. Μαρτινέζ εργάτης και συνδικαλιστής της αυτοκινητοβιομηχανίας 
Ρενώ απολύεται όταν στα τέλη της δεκαετίας του '80 το εργοστάσιο της 
περιοχής του, στο Μπορντώ της Γαλλίας στο οποίο δούλευε , βάζει λουκέτο. 
Αντιμέτωπος με την εκτεταμένη ανεργία ξεκινά μια αγωνιώδη περιπέτεια 
αναζήτησης μιας σταθερής εργασίας μέσα από το γαλλικό ΟΑΕΔ. Στην 
παρακάτω μαρτυρία , γραμμένη στα μέσα της δεκαετίας του '90, περιγράφει 
την προσπάθεια για επιστροφή στα θρανία , το μαγείρεμα των στατιστικών 
της ανεργίας που γίνονται από το γαλλικό Κράτος και τις συνθήκες εργασίας 
που επικρατούν στις προσωρινές δουλειές τις οποίες βρίσκει , μέσα από 
την περιγραφή περιόδων εντατικής εργασίας που τις διαδέχονται μεγάλα 
διαστήματα ανεργίας. Η μετάφραση έγινε από το γαλλικό πρωτότυπο και το 
βιβλίο του Μαρτινέζ "Το ημερολόγιο ενός προσωρινού εργάτη" από τον Ρ6Α. 



Όπως όλα σήμερα κινούνται τόσο γρήγορα, έτσι και τα διπλώματα 
απαξιώνονται πολύ γρήγορα. Και για τα δικά μου ισχύει αυτό, παρόλη την 
εμπειρία που αποκόμισα μέσα από τις πολυάριθμες προσωρινές αποστολές 
καιτις διάφορες συμβάσεις περιορισμένου χρόνου που ολοκλήρωσα. Όφειλα 
λοιπόν να επιμορφωθώ και να επιστρέφω στα θρανία του πανεπιστημίου. 
Δύσκολο να συνδυάσεις εργασία με σπουδές. Εκτός κι αν ξεκλέψεις λίγο 
χρόνο από τον ύπνο σου... Εν ολίγοις, έστω με αιματηρούς αγώνες και 
πολλές θυσίες, ο πρώτος χρόνος σπουδών επισφραγίστηκε από μάλλον 
ενθαρρυντικά αποτελέσματα, αν και, λόγω έλλειψης χρημάτων, δεν κατάφερα 
να ολοκληρώσω τον κύκλο αυτό*, ενώ η αίτηση για υποτροφία που είχα 
υποβάλει στη Διεύθυνση Εκπαίδευσης του πανεπιστημίου απορρίφθηκε. Οι 
ισχνές οικονομίες που είχα βάλει στην άκρη από τις προσωρινές αποστολές 
και τα μηδαμινά επιδόματα του Α55ΕϋΙΈ (=Ε.ταιρεία Α.πασχόλησης στη 
Β.ιομηχανία και το Ε.μπόριο) δε μου επέτρεπαν να συνεχίσω τις σπουδές 
μου, ώστε να μπορέσω να εξασφαλίσω την επιβίωσή μου. 

Λόγω του ότι δεν μπορούσα να παρευρεθώ σε όλα τα μαθήματα της 
φιλοσοφικής σχολής της Ταλάνς για αυτό και μου τα έστελναν τακτικά στο 
σπίτι σε μορφή κασετών και φωτοαντιγράφων. Έπρεπε, δε, να διπλασιάσω 
ακόμα περισσότερο το ζήλο που επιδείκνυα, εφόσον είναι πάντα καλύτερο 
να μπορείς να παρακολουθείς τα μαθήματα από το αμφιθέατρο. Ο 
προσωρινός εργαζόμενος προσπαθεί με κάθε μέσο να ξεφύγει από τη 
μίζερη κατάστασή του και να ξαναβρεί μια σταθερή δουλειά -πράγμα που 
σήμερα μοιάζει ουτοπικό στη χώρα αυτή. Αυτή είναι και η εμμονή μου: να 
κατορθώσω να ξεφύγω από την επισφάλεια -που πιστεύω πως αποτελεί 
έναν από τους βασικούς λόγους για τους οποίους ένας μεγάλος αριθμός 
προσωρινών εργαζομένων είναι εγγεγραμμένοι στις λίστες του ΑΝΡΕ (ΟΑΕΔ). 
Από την άλλη, το να βρεις μια νέα δουλειά σου δίνει νέα δικαιώματα για το 
επίδομα ανεργίας, που για να το λάβεις όμως, πρέπει πρώτα να περάσεις 
μέσα από το γραφειοκρατικό Γολγοθά του Α55ΕϋΙΈ (ΕΑΒΕ). Οι προσωρινοί 
αποτελούν αντικείμενο προσεκτικής παρακολούθησης από τις υπηρεσίες 
τους -σε περίπτωση που τους περάσει από το μυαλό η νοσηρή ιδέα να τις 
εξαπατήσουν. Ο οργανισμός αυτός κυνηγά όσους δε δηλώνουν το σύνολο 
των προσωρινών αποστολών που εκτελούν. Εγώ πάντως δεν ντρέπομαι να 
ομολογήσω πως μερικές φορές που με καλούν για μια πρωινή εργασία - 
φορτοεκφορτώσεις διαφόρων ειδών, απογραφές, ξεφόρτωμα φορτηγών με 
εμπόρευμα, κτλ- δεν το δηλώνω στην κάρτα μου. Το ίδιο κάνουν κι άλλοι 
για ν' αντιδράσουν σ' αυτού του είδους την εκμετάλλευση. Τώρα όμως, κάτι 
τέτοιο δεν είναι δυνατό. Από τότε που οι προδότες του κράτους-πρόνοιας 
αύξησαν την εξουσία τους, οι προσωρινοί έχουν γίνει αντικείμενο κάθε 
είδους κωλο-έρευνας, μελέτης και ανάλυσης. Στην πραγματικότητα, η Μαρτίν 
Ομπρύ ήταν εκείνη που ζήτησε, με τη συγκατάθεση του Μπερεγκοβύ**, 
το άνοιγμα των ηλεκτρονικών φακέλων και των προσωπικών δεδομένων 
προκειμένου να υποβάλλει τους ανέργους υπό στενή παρακολούθηση και 
με σκοπό να καταφέρει να στριμώξει τους δυστυχείς εκείνους που για να 
φάνε κάνουν επισφαλείς δουλειές του ποδαριού. (Εννοείται πως δηλώνουμε 
για μια αποστολή «μακράς διάρκειας», από τρεις δηλαδή βδομάδες έως ένα 
μήνα, το σύνολο της). Ο χαφιεδισμός αυτός, αναξιοπρεπής πράξη για τους 
υποτιθέμενους σοσιαλιστές, έχει ως αποτέλεσμα να διαγράφονται από τις 
λίστες πολλοί αιτούντες εργασία και, έτσι, να εξαλείφονται οι περισσότεροι 
δυνατοί από τις στατιστικές του ΑΝΡΕ (ΟΑΕΔ). Έχετε δει την Μαρτίν Ομπρύ 
στην τηλεόραση; Αν ναι θα έχετε, όπως κι εγώ, παρατηρήσειτην υπεροψία και 
το βαθύ αίσθημα ευχαρίστησης που τη διακατέχει... Μαρτίν, η υπουργός που 
νοιάζεται για τα προβλήματα του λαού... Το αποκορύφωμα της δημαγωγίας 
και της υποκρισίας" η κυρία μεταταγιέρ ΟίθιίθΙ που έφτιαξε ένα ίδρυμα με το 
βαρύγδουπο όνομα «Δράση ενάντια στον αποκλεισμό». Όχι δεν είναι ψέμα! 









Αφού πρώτα συνέβαλε στη δημιουργία ενός πλήθους αποκλεισμένων, τώρα 
προσπαθεί να τους αποκαταστήσει και μάλιστα θέλει να δράσει ενάντια 
στην απόγνωση στην οποία βρίσκονται. Με ποιο τρόπο; Απλά και εύκολα: 
με δουλειές του ποδαριού που μετράνε για λίγες ώρες την εβδομάδα, με 
επαγγέλματα παροχής υπηρεσιών ή οικιακής βοήθειας (δηλαδή οικιακές 
βοηθοί στην υπηρεσία των αστών), με λίγη δουλειά από δω και από 'κει, 
αμειβόμενη με ψίχουλα. Και η ελεημοσύνη αυτή που καταβάλλεται από την 
αστική τάξη προς τους «εργαζόμενους του σπιτιού» της παρέχει το δικαίωμα 
για μείωση των φόρων που πληρώνει. Κατά τη διάρκεια της περιόδου αυτής, 
αν ένας ταπεινός χαμηλόμισθος (5ΐηίε3ΐτΙ) που αντιμετωπίζει πολύ σοβαρά 
προβλήματα στην εξόφληση των οφειλών του καθυστερεί επισταμένα τις 
πληρωμές του, θα δεχθεί απειλές από κλητήρες. Η επισφάλεια στα μέσα 
ύπαρξης, η προσωρινότητα, οι δουλειές του ποδαριού προκαλούν συχνά 
φοβερές εντάσεις και, ορισμένες φορές, ακόμα και δράματα στα νοικοκυριά. 

Φθάνουμε στα πρώτα κρύατου χειμώνα, που στη Ζιρόντχαρακτηρίζονται 
από άφθονες βροχοπτώσεις. Συνεχής βροχή που έρχεται να προστεθεί και 
να ενισχύσει τη θλίψη από τις κωλο-δουλειές των προσωρινών αποστολών... 
Εδώ και τρεις ημέρες πραγματοποιώ, μαζί με έναν άλλο περιστασιακό 
εργαζόμενο, μια εργασία καθαρισμού και τακτοποίησης των εγκαταστάσεων 
της 5ο§θπ κάτω από το προάστιο Εζίν. Αντικαθιστώ έναν προσωρινό που 
δεν κατάφερε να εκπληρώσει την αποστολή αυτή" για τόσο συναρπαστική 
δουλειά μιλάμε, γεγονός με το οποίο τουλάχιστον συ μφωνεί και ο συ νάδελφός 
μου. Είναι λιγομίλητος τύπος και δείχνει ιδιαίτερα απογοητευμένος από τις 

απαξιωτικές δουλειές που εκτελούμε. 
Αυτή η επιχείρηση μέσης διάρκειας 
έχει ως στόχο την επισκευή και την 
αποκατάσταση αντλιών βενζίνης. Στην 
προκειμένη περίπτωση, μας έχει ανατεθεί 
το καθάρισμα των κοινόχρηστων και 
των ακάλυπτων χώρων των κτιρίων της 
περιοχής αυτής μέσα στους οποίους έχουν 
εναποτεθεί, μεταξύ άλλων ετερόκλητων 
αντικειμένων, παλιές αντλίες, οι οποίες 
είναι είτε σχεδόν σάπιες και εντελώς 
στραπατσαρισμένες, είτε με χαραγμένα 
επάνω τουςτα ση μάδια από το πέρασμα του 
χρόνου. Φυσικά, μιας και έχουν προβλέφει 
τα πάντα προκειμένου να διευκολύνουν τις 
συνθήκες εργασίας μας, ο εξοπλισμός για τη 
μεταφορά είναι πολύ περιορισμένος. Δε μας 
έδωσαν ούτε μια παλέτα. Μας παρέδωσαν 
από ένα καροτσάκι μεταφοράς στον 
καθένα. Οι συσκευές αυτές χρησιμεύουν 
στο να μετακινούμε τις αντλίες βενζίνης 
προκειμένου να τις συγκεντρώνουμε, 
αποθηκεύουμε και ταξινομούμε ανάλογα με 
το πόσο φθαρμένες είναι. Έτσι, ορισμένες θα 
επισκευασθούν, ενώ άλλες θα φύγουν για τη 
μάντρα ή θα δοθούν στον παλιατζή. 

Οι συνθήκες εργασίας μας είναι απαίσιες. 
Κινούμαστε μέσα σε ένα τεράστιο και βρομερό ακάλυπτο χώρο όπου 
σωροί από παλιοσίδερα και απομεινάρια κάθε είδους είτε περιφέρονται 
πεταμένα στον κεντρικό διάδρομο είτε βρίσκονται στοιβαγμένα σε μια πολύ 
μικρή αποθήκη κάτω από υπόστεγα. Παλιά λάστιχα, λαμαρίνες, γωνιές 
αλουμινίου, μπουλόνια, βίδες, παλιές σκουριασμένες αλυσίδες και πλάκες 
σιδήρου καλύπτουν το πάτωμα ή είναι ακουμπισμένα στους τοίχους. Το 
τελειωτικό χτύπημα σε αυτόν το χώρο με τα ερείπια δόθηκε από τις βροχές 
των τελευταίων εβδομάδων: όλα στάζουν υγρασία σαπίλας και τεράστιες 
λακκούβες με νερό έχουν σχηματίσει αυλάκια που διαβρώνουν το πάτωμα. 
Τα λασπόνερα συνυπάρχουν ειρηνικά με ένα παχύ στρώμα από φύλλα 
βελανιδιάς που ψυχορραγούν πάνω σε αυτό το άγονο έδαφος. Μέσα στο 
σουρεαλιστικό αυτόν κυκεώνα, θα χρησιμοποιήσου με κάποιες από τις αντλίες 
για την επισκευή άλλων. Πρόκειται για ενός είδους «δωρεά οργάνων»... 
Αφήνοντας τη φαντασία να καλπάσει, οι συσκευές αυτές μοιάζουν με άψυχα 
ακρωτηριασμένα ρομπότ, που έχουν επιβιώσει ύστερα από μια τρομερή 
μάχη για την κυριότητα των καυσίμων. 

Ειρωνικό χαμόγελο στην άκρη των χειλιών, παλλόμενο μουστάκι, 
βιτσιόζικο βλέμμα, ένα έμπλεο ικανοποίησης σκιάχτρο -το αφεντικό- μας 
εξηγείσετόνο εμφατικό πωςπρέπεινα «τακτοποιήσουμε και να καθαρίσουμε 
όλο αυτό το αχούρι». Ο τύπος αυτός έχει σωστό ΙοοΙ< στρατιωτικού καριέρας. 
Αυτό όμως δεν το είχα καταλάβει από την πρώτη στιγμή που ήρθα σε επαφή 
μαζί του. Δεν ανέχεται να αναλάβουμε κανενός είδους πρωτοβουλία. Πρέπει 



να εκτελούμε τις εντολές του. Τελεία και παύλα. Ακόμα μια αποστολή που 
θα είναι σκέτη απόλαυση. Όχι μόνο η δουλειά αυτή είναι σκατά, αλλά θα 
πρέπει να ανεχτούμε από πάνω και αυτόν τον μογκόλο! Σιγά-σιγά, μέσα μου 
αποκρυσταλλώνεται μια ιδέα όσο αναλύω τη φύση της εργασίας μας, το 
χώρο στον οποίο κινούμαστε και ό,τι υπάρχει γύρω από αυτόν, τα στοιχεία 
της φύσης και τη βροχή που, εδώ και μέρες, δε λέει να σταματήσει. Μια 
αηδιαστική αίσθηση. Πώς είναι δυνατόν να δέχονται οι εργάτες να δουλεύουν 
μέσα σε τέτοιες συνθήκες; Οι εγκαταστάσεις είναι παμπάλαιες, όλα θυμίζουν 
παραμέληση, εγκατάλειψη, βρομιά, ρυπαρότητα. Διάφορα εξαρτήματα από 
παλιές αντλίες βενζίνης βρίσκονται εκεί αποθηκευμένα άναρχα. Ακόμα και 
τεράστια άγρια χορτάρια ξεπετιούνται και αναρριχώνται τυλίγοντας κιβώτια 
και πασσάλους... Μέρα τη μέρα καθαρίζουμε, ξεχωρίζουμε, ταξινομούμε, 
ξεχορταριάζουμε. Ένας διόλου ευκαταφρόνητος χώρος, που βρίσκεται στο 
μεγάλο ακάλυπτο πίσω χώρο, έχει μείνει πρακτικά χέρσος, με κάθε λογής 
βλάστηση από μεγάλα άγρια χορτάρια, με βάτα και καλάμια από μπαμπού 
που ευδοκίμησαν σε αυτό το ιδιαίτερα υγρό μέρος. Το «αφεντικό», ύστερα 
από δική μας επιμονή, μας δίνει τσάπες και μια τσουγκράνα. Ό,τι από το υλικό 
δεν μπορεί να ξαναχρησιμοποιηθεί μεταφέρεται, με δική μας φροντίδα, σε 
ένα κάδο απορριμμάτων που έχει παραγγείλει η εταιρία. Ο πάντα το ίδιο 
λιγομίλητος συνάδελφός μου συμφωνεί μαζί μου: πρόκειται για μια από τις 
απεχθέστερες δουλειές που μας έχουν ζητήσει να φέρουμε σε πέρας. 

Ευτυχώς που μου ήρθε να πάρω μαζί μου τα γάντια μεταφοράς, τη 
φόρμα εργασίας και τα παπούτσια ασφάλειας -που κανονικά μας τα 
παρέχει το γραφείο εύρεσης προσωρινής απασχόλησης, αν και συχνά μέσα 
από διαπραγματεύσεις! Ορισμένες μάλιστα εταιρίες εύρεσης προσωρινής 
απασχόλησης ζητούν από τους εργαζομένους τους να τα πληρώσουν, όταν 
όμως εκείνοι βάζουν τις φωνές τότε αυτές οπισθοχωρούν. Και αυτό γιατί ο 
εξοπλισμός αυτός θα πρέπει να μας δίνεται σε συνάρτηση με τους κινδύνους 
που διατρέχουμε στην κάθε αποστολή. Σε αντίθεση με μένα, ο συνάδελφός 
μου -που δε διακρίνεται και για το ιδιαίτερο χιούμορ του και που ο λόγος 
του περιστρέφεται γύρω από τα αμάξια ή το κυνήγι, με μια λέξη το είδος 
ανοησιών που απεχθάνομαι- δουλεύει φορώντας ένα μοδάτο τζιν και ένα 
ζευγάρι ακριβά παπούτσια ΑοΙίοΐ35 προκειμένου να τσαλαβουτά καλύτερα 
μέσα σε όλα αυτά τα σκατά. Την προηγούμενη εβδομάδα τον είδα να 
έρχεται επιδεικνύοντας ένα ζευγάρι ΝίΚθ Αιγ ϋθΓ03π εξωφρενικά ακριβό για 
το βαλάντιο ενός εργάτη, αλλά όσο πρέπει προκειμένου να ταυτιστείς με το 
αμερικανικό όνειρο. 

Οι προσωρινοί δε δουλεύουν κανονικά όλες τις μέρες της εβδομάδας, 
εκτός κι αν πρόκειται για δουλειά σε κάποιο εργοτάξιο μακράς διάρκειας. 
Περιπτώσεις όμως σαν αυτή την τελευταία είναι όλο και πιο σπάνιες, 
συνέπεια της καταστροφικής οικονομικής συγκυρίας. Το πρωί στις οχτώ με το 
που ανοίγουν, τηλεφωνώ σε πολλά από τα γραφεία που μου προσφέρουν τις 
περισσότερες φορές δουλειά μόνο και μόνο για να δω αν με έχουν φωνάξει. 

Η επισφάλεια απαιτεί μια καρτεσιανή διαχείριση του χρόνου σου 
προκειμένου να καταφέρεις να μη μαραζώσεις και πέσεις σε κατάθλιψη. Ή 
τουλάχιστον να προσπαθήσεις. Γι' αυτό και αμέσως μετά τα τηλεφωνήματά 
μου, αφιερώνω από τρία τέταρτα της ώρας έως μια ώρα σε διάφορες 
εργασίες μέσα στο σπίτι ή ακόμα και για διάβασμα. Αν το τηλέφωνο δε 
χτυπήσει ψάχνω αμέσως άλλους τρόπους προκειμένου να ξαναβρώ μια 
σταθερή εργασία -μεταξύ άλλων, αποστολή πολυάριθμων επιστολών 
συνοδευόμενων από το απαραίτητο βιογραφικό σημείωμα σε αγγελίες 
που έχουν καταχωρηθεί στον πρωινό τύπο προς επιχειρήσεις ή προς 
διοικήσεις που τις έχω βρει στο κατάλογο. Κι άλλες επιστολές και γράμματα 
για εξεύρεση εργασίας. Αναζήτηση σε πλήθος αγγελιών στον τοπικό τύπο, 
συμπεριλαμβανομένου και των εβδομαδιαίων δωρεάν φύλλων. Πηγαίνω 
σε ραντεβού και συνεντεύξεις, που τις πιο πολλές φορές καταλήγουν 
σε παταγώδη αποτυχία... Συνέχιση της αποστολής βιογραφικών. Ένα 
βιογραφικό σημείωμα πρέπει να είναι ξεκάθαρο, συγκεκριμένο και σύντομο. 
Πρέπει, όπως συστήνουν με φρόνημα οι εργαζόμενοι στον ΑΝΡΕ (ΟΑΕΔ) 
να «φλασάρεις» προκειμένου να τραβήξεις την προσοχή του εργοδότη. 
Μια μέρα ένας εκπρόσωπος του γραφείου είχε το θράσος να μου πει πως 
«για να ξαναβρείς δουλειά πρέπει να μάθεις να πουλάς τον εαυτό σου». 
Αυθεντικότατος. Λόγος διαφημιστή του κώλου. Όμως, έτσι είναι. Η πορεία 
ενός αγωνιστή συγγενεύει, τις περισσότερες φορές, με αυτή ενός χαμένου. 
Δεν πιστεύω πως με έχει κυριέψει η μελαγχολία, τουλάχιστον όχι ακόμα. 
Είμαστε πολλοί αυτοί που σφίγγουμε τις γροθιές μας. [...] 

*Σ.τ.Μ.: Εννοεί τον πρώτο κύκλο πανεπιστημιακών σπουδών (ϋΕυ<3) που 
περιλαμβάνει τα δυο πρώτα ακαδημαϊκά έτη. 

**Σ.τ.Μ.: Ριθιύθ ΒθΓθ§ονογ (1925-1993), πρωθυπουργός και υπουργός 
άμυνας της Γαλλίας την περίοδο 1992-1993 υπό την προεδρία του ΡΓ3ηςοί5 
ΜίΐΐθΐΎ3ηοΙ. 













































